Policija zabranila skup Dveri ispred RIK-a – Nadlanu.com\nPolicija zabranila skup Dveri ispred RIK-a\nObjavljeno 10. maja 2012. / 12:05:54\nBEOGRAD, 10. maja 2012. (Beta) – Pokret “Dveri” saopštio je da je Ministarstvo unutrašnjih poslova zabranilo protestni skup tog pokreta “protiv izborne kradje” koji je bio zakazan za četvrtak uveče.\nU zakazano vreme rukovodstvo “Dveri” će ispred Skupštine Srbije, gde se nalazi RIK, održati konferenciju za novinare, navodi se u saopštenju i dodaje da pristalice tog pokreta zbog svoje bezbednosti ne treba da dolaze ispred sedišta Republičke izborne komisije, gde je skup trebalo da se održi.\nPokret “Dveri” je, prema privremenim rezultatima RIK-a, na parlamentarnim izborima osvojio 4,34 odsto glasova.\n“Dveri” su ocenile da je zabranom protestnog skupa “režim pokazao svoje pravo lice i onemogućava osnovno demokratsko i gradjansko pravo na izražavanje protesta protiv najveće izborne kradje u poslednjih 10 godina u Srbiji”.\nKako navode “Dveri”, u rešenju MUP-a stoji da “na skupu može doći do ometanja saobraćaja, ugrožavanja zdravlja, bezbednosti ljudi i imovine”, što se, kako tvrde “Dveri”, nije desilo nikada u 13 godina dugoj istoriji pokreta.


Beograd, 20. septembar 2012. – Njihova Kraljevska Viso�anstva Prestolonaslednik Aleksandar i Princeza Katarina zajedno sa predstavnicima italijanske kompanije Fiat predstavili su ve�eras u Belom Dvoru su potpuno novi model 500L, koji �e se proizvoditi isklju�ivo u Srbiji, a izvozi�e se u preko 100 zemalja.\nAutomobil je prvi put prikazan na Salonu automobila u �enevi, a prva test vo�nja organizovana je za javnost po�etkom jula u Torinu u Italiji, dok je ovaj doga�aj predstavljao zvani�no predstavljanje na srpskom tr�ištu.\nPored NJ.K.V. Prestolonaslednika Aleksandra govore su odr�ali i g-din D�eri Klark, komercijalni direktor Fiat Automobila Srbija, kao i g-din Antonio Ferara, predsednik Fiat Automobila Srbija, koji je naglasio da je ovo va�na prekretnica u razvoju Fijatovog projekta koji �e imati uticaja na razli�ite segmente ekonomije u našoj zemlji i da je to po�etak koji otvara vrata za nove poduhavte koji predstoje. Kompanija Fiat je dugogodišnji partner Humanitarne Fondacije NJ.K.V. Princeze Katarine uz �iju pomo� je doniran veliki broj automobila i drugih vrsta pomo�i, bolnicama i centrima za nezbrinutu decu širom Srbije.


Samsung Electronics u Evropi pojačava marketinške akcije za Smart TV – Personal magazin\nPromotivnom akcijom Razvojni dan Smart televizije koja je prošlog meseca održana u Velikoj Britaniji, Francuskoj i Nemačkoj, kompanija Samsung Electronics označila je početak marketinške kampanje širom Evrope koja će potrošačima pružiti…\nPromotivnom akcijom Razvojni dan Smart televizije koja je prošlog meseca održana u Velikoj Britaniji, Francuskoj i Nemačkoj, kompanija Samsung Electronics označila je početak marketinške kampanje širom Evrope koja će potrošačima pružiti priliku da uživo osete iskustvo Smart televizije. To je deo napora kompanije u cilju jačanja pozicije na najvećem svetskom tržištu Smart televizije.\nU okviru marketinškog programa kojim je kompanija lansirala kampanju u 18 gradova šest država, Nemačke (1-9.9.), Austrije (18-30.10.), Velike Britanije (5-28.11.), Italije (6-19.11.), Švajcarske (15-28.11.) i Francuske (26.11-11-12.), postavljeni su veliki štandovi gde su lokalni potrošači imali priliku da uživaju u Smart televiziji.\nMarketing Smart TV iskustva osmišljen je tako da omogući evropskim potrošačima da neposredno dožive različite mogućnosti Samsungove Smart televizije i raspoloživih TV aplikacija.\nU tom cilju, marketinški program se odvijao na prometnim ulicama i mestima, uključujući velike tržne centre, aerodrome i poznate trgove kao što su Anigoni u Firenci i Trg Republike u Rimu, a sve kako bi se što više potrošača upoznalo sa novim iskustvom u gledanju televizije.\nPotrošači su bili u prilici da vide demonstraciju Samsung Smart TV koju karakterišu različite funkcije uključujući 3D TV, [email protected], All Share i DLNA, kao i jedinstvene aplikacije koje obuhvataju edukaciju, filmove, igrice, vesti i SNS usluge.\nSamsung Electronics je u međuvremenu, tokom prvih 9 meseci ove godine, očuvao svoju izuzetnu lidersku poziciju u segmentu 3D TV u 25 država, beležeći 74.7% na osnovu obima, što je preko osam puta više u odnosu na drugog konkurenta.\nKonkretno, kompanija je pokazala da je jedinstveni lider sa preko 80% učešća na tržištu u 14 evropskih zemalja uključujući Srbiju (91.2%), Portugaliju (89.4%), Grčku (89.1%), Hrvatsku (89.1%), Estoniju (87.1%), Rumuniju (85.9%), Švedsku (84.6%), Švajcarsku (82.8%), Mađarsku (82.6%) i Austriju (82.2%).\nTo potvrđuje činjenicu da je kompanija Samsung Electronics učvrstila svoju poziciju kao globalni 3D TV lider koji suvereno vlada Severnom Amerikom i Evropom, nastavljajući da potvrđuje formulu „3D TV = Samsung“.\nEvropa obuhvata 23.4% svetskog tržišta 3D televizije, odmah nakon Severne Amerike koja obuhvata 50.8%.\n„Kompanija Samsung Electronics će nastaviti da jača lidersku ulogu na tržištima širom Evrope pružajući potrošačima priliku da dožive Samsungovu Smart televiziju kako bi se pokazale sve mogućnosti i kvalitet ove izuzetne tehnologije“, izjavio je Kim Jang-Kjuu, potpredsednik poslovne jedinice zadužene za Samsungovu vizuelnu prezentaciju. „Nastavićemo da potvrđujemo formulu „3D TV = Samsung = Smart TV“ time što ćemo ispunjavati potrebe potrošača nadmoćnim prisustvom na tržištu, što smo nakon Severne Amerike, postigli i u Evropi.“\nSamsung Electronics u Evropi pojačava marketinške akcije za Smart TV was last modified: December 6th, 2010 by Redakcija\nmarketinške akcijeSamsung ElectronicsSmart TV


McDonalds uvodi dostavu hrane u Beogradu\nKompanija McDonald’s ove godine proslavlja tri decenije uspešnog poslovanja u Srbiji i tim povodom je odlučila da uvede novu uslugu - dostavu hrane na kućnu adresu, u saradnji sa svoja dva partnera, sajtom donesi.com i kurirskom službom Star.\nSvi ljubitelji McDonald’s proizvoda sa teritorije Beograda moći će od danas (1. februara 2018. godine) da poruče hranu preko sajtova www.donesi.com i www.mcdonalds.rs.\nPoručivanje hrane moguće je u Novom Beogradu i na Bežanijskoj kosi, u centru grada, na Banovom brdu i Čukarici, Vidikovcu, Ceraku, Filmskom gradu, Skojevskom naselju i Petlovom brdu od ponedeljka do subote u periodu od 8 do 23 časa i nedeljom od 12 do 23 časa. Na Voždovcu će se isporuka vršiti od ponedeljka do subote u periodu od 10 do 22 časa, a nedeljom od 12 do 22 časa.\nCena dostave je 250 dinara, a prilikom poručivanja korisnici će moći da odaberu opciju onlajn plaćanja ili plaćanja kuriru prilikom dostave.\n- Konstantno osluškujemo želje i potrebe naših korisnika i želeli smo da u godini u kojoj slavimo značajan jubilej, 30 godina poslovanja, vernim potrošačima omogućimo novu opciju – isporuku naših proizvoda na kućnu adresu. Ostvarili smo partnerstvo sa Donesi.com i kurirskom službom Star i nadamo se da će naši korisnici biti zadovoljni ovom novom mogućnošću - rekla je Desanka Landauer, marketing menadžer kompanije McDonald’s u Srbiji.\nMekdonalds otvara hiljadu novih restorana u svetu


U Srbiji je četiri petine prometa alkohola nelegalno – GMinfo\nfoto: Pixabay/ ongchinonn\nSavez proizvođača rakije Srbije upozporava da se veći deo rakije koji se nudi na internet platformama prodaje na crno i poziva da se tržište alkoholnih pića dovede u red, piše Blic. Na taj problem su upozorili i u Privrednoj komori Srbije (PKS) gde tvrde da je čak 80 odsto prometa alkoholnih pića u Srbiji nelegalno.\nPrema procenama Saveza proizvođača rakije, onlajn prodaja rakije bez akciza i papira koji potvrđuju njen kvalitet i ispravnost ubrzano se povećava poslednjih godina i kao nelojalna konkurencija ugrožava poslovanje proizvođača koji rade po zakonu.\nU PKS objašnjavaju da se ti podaci odnosi se na trgovinu alkoholom u sivoj zoni, prodaju preko oglasa i interneta, u neregistrovanim ugostiteljskim objektima, prodavnicama i na pijacama. Naglašavaju da je najčešće reč o rakiji.\n„Jedan od veoma čestih oglasa na portalima je domaća srpska rakija. Iako mnogi rakijaši smatraju da je dovoljno imati registrovano poljoprivredno gazdinstvo, time, ipak, ne ispunjavaju uslove za plasiranje ovog pića“, kaže Goran Radosavljević, zakonski zastupnik Saveza proizvođača rakije Srbije.\nPrema njegovim rečima takvih oglasa je sve više i tome se mora doći kraj, pre svega zbog bezbednosti kupaca, a onda i zaštite proizvođača.\n„Gazdinstvo tako može napraviti odličnu rakiju, ali je prodaje u balonima, ne plaća porez i cena tako bude oko 500, 600 dinara po litru, dok neko ko plaća porez mora više i da uloži i naplati 1.000, 1.200 dinara“, dodaje Radosavljević.\nRAKIJA NE SME DA BUDE U PLASTIČNIM BOCAMA\nRadosavljević kaže država gleda kroz prste pojedincima koji prodaju na pijacama ili koji na kapiji okače tablu da imaju rakije. Naglašava da je situacija na internetu toliko izmakla kontroli, pa na društvenim mrežama postoje čitave grupe koje se samo time bave, dok oglase kojih je na stotine niko ne kontroliše.\n„Rakija se šalje brzom poštom, u balonima, iako ne sme da se drži u plastičnim posudama. Sve što je potrebno za plasiranje rakije u prodavnici, potrebno je i za internet prodaju, trgovati može samo registrovana destilerija, koja je uradila sve potrebne analize koje potvrđuju bezbednost proizvoda“, podseća predstavnik Saveza proizvošača rakije Srbije.\nNedavno je osnovana i nova radna grupa koju čine proizvošači rakije, predstavnici resornih ministarstava, turističkih organizacija, inspekcija i policije.\nU top pet zemalja u koje izvozimo voćnu rakiju nalaze se Amerika i Nemačka, a od 10. jula rakiju bez carina možemo da izvozimo i u Rusiju, odnosno Evroazijsku ekonomsku uniju, tržište koje broji 183 miliona ljudi.\n„Počeli smo da zovemo ljude koji na veliko oglašavaju rakiju na internetu, a proizvode je na crno. Dobronamerno ih upozoravamo da to nije legalno i da registruju svoje destilerije. Ako nastave, bićemo primorani preko radne grupe da ih prijavimo nadležnim organima. Tržište mora da se dovede u red“, zaključio je Radosavljević.\nTags: alkohol rakija\nManići: Anikini rezultati i dalje nisu dobri, sa bolnicom sada treba da videti šta dalje


SWISS gasi linije iz Ženeve do Beograda i Sarajeva - Aviatica\nSWISS gasi linije iz Ženeve do Beograda i Sarajeva\nSWISS potvrdio za Aviaticu da će od aprila ukinuti linije koje su povezivale Ženevu sa Beogradom i Sarajevom zbog ekonomskih i strateških razloga\nDatum / Date: 29.02.2016.\nFoto: Fabrice Coffrini / / AFP / Getty Images\nIz švajcarske avio kompanije SWISS stigao nam je odgovor kojim je potvrđeno pisanje Aviatice da se linija od Ženeve do Beograda ukida od aprila ove godine.\nLinija koja je prošle godine ukinuta u zimskom periodu i tada najavljena kao sezonska, vraća se u letnjem redu letenja, ali samo na nekoliko nedelja. Naime, već od 18. aprila ove linije neće biti u ponudi švajcarskog avio prevoznika. Istog dana biće ukinuta i linija od Ženeve do Sarajeva.\nObe linije će biti ukinute “iz ekonomskih i strateških razloga”, rečeno nam je u SWISS-u.\nAerodrom Nikola TeslaBeogradSWISSukidanje linijeŽeneva


Sistem koji prepoznaje pokrete ruku - Energija Balkana\nPočetna » IT » Sistem koji prepoznaje pokrete ruku\nTastatura / Foto: TechXplore\nPrototip, nazvan „Tipealike“, radi preko uobičajene veb kamere za laptop sa jednostavnim pričvršćenim ogledalom. Program prepoznaje ruke korisnika pored ili blizu tastature i traži operacije na osnovu različitih položaja ruku.\nKorisnik bi, na primer, mogao da stavi desnu ruku sa palcem okrenutim nagore pored tastature, a program bi to prepoznao kao signal za povećanje jačine zvuka. Različiti pokreti i različite kombinacije pokreta mogu se programirati za izvođenje širokog spektra operacija.\nBrže i jednostavnije korisničko iskustvo\nInovacija u oblasti interakcije čoveka i računara ima za cilj da korisničko iskustvo učini bržim i jednostavnijim, uz manje potrebe za prečicama na tastaturi ili radom sa mišem i dodirnom tablom.\n„Počelo je sa jednostavnom idejom o novim načinima korišćenja veb kamere. Veb kamera je usmerena ka vašem licu, ali većina interakcije koja se dešava na računaru je oko vaših ruku. Pa smo pomislili, šta bismo mogli da uradimo ako veb kamera može da hvata pokrete ruku“, rekla je Nalin Chhibber, koja je nedavno diplomirala na Univerzitetu Waterlo na školi računarskih nauka Cheriton.\nProgram koji razume pokrete ruku\nPrvobitni uvid doveo je do razvoja malog mehaničkog dodatka koji preusmerava veb kameru nadole ka rukama. Tim istraživača je zatim kreirao softverski program sposoban da razume različite pokrete ruku u promenljivim uslovima i za različite korisnike. Tim je koristio tehnike mašinskog učenja za obuku Tipealike programa.\n„To je neuronska mreža, tako da morate da pokažete primere algoritama onoga što pokušavate da otkrijete. Neki ljudi će praviti gestove malo drugačije, a ruke se razlikuju po veličini, tako da morate prikupiti mnogo podataka od različitih ljudi pri različitim uslovima osvetljenja“, rekao je Fabrice Matulic, viši istraživač u Preferred Networks Inc. i bivši postdoktorski istraživač na Waterlou.\nTim je snimio bazu podataka o pokretima ruku od desetine istraživača volontera. Volonteri su uradili testove i ankete kako bi pomogli timu da shvati kako da program učini što funkcionalnijim i raznovrsnijim.\nJednostavno korišćenje prioritet\n„Uvek se trudimo da napravimo stvari koje ljudi mogu lako da koriste. Ljudi gledaju na nešto poput Tipealike, ili druge nove tehnologije u oblasti interakcije između ljudi i računara, i kažu da to jednostavno ima smisla. To je ono što želimo. Želimo da napravimo tehnologiju koja je intuitivna i jednostavna, ali ponekad je za to potrebno mnogo složenih istraživanja“, rekao je Danijel Vogel, vanredni profesor računarskih nauka u Waterlou.\nIstraživači kažu da postoje dodatne dorade programa koje bi mogle da eliminišu potrebu za korišćenjem tastature i miša.\nTagovi: algoritam, pokret ruke, tastatura, Tipealike, veb kamera\nPrevPRETHODNOBitkoin će se takmičiti sa zlatom u „skladištenju vrednosti“\nDronovi brži od ljudskih pilota


Kamen temeljac postavljen je u Zemunu, u blizini Novosadskog autoputa, kuda će prolaziti deo pristupnih saobraćajnica koje će voditi na sam most.\nPredsednik Srbije Boris Tadić rekao je da će se izgradnjom ovog mosta stvoriti nove ekonomske mogućnosti, kao uslovi da se na levoj obali Dunava počne izgradnja novih stambeno-poslovnih kompleksa.\n- Kao i svaka zemlja, i Srbija je primila udar svetske finansijske krize. Postavljanjem ovog kamena temeljca počinjemo novi sistem mera koje treba da poboljšaju ekonomsku situaciju u zemlji, povećaju proizvodnju i zaposlenost. Znaćemo da smo na dobrom putu kada ponovo počne zapošljavanje, a izgradnja infrastrukturnih objekata je najbolji način za to - rekao je Tadić istakavši da je most Borča- Zemun prvi, veliki zajednički projekat Srbije i Kine.\nOn je istakao da se u ovom trenutku u Srbiji grade tri najveća mosta u Evropi (Beška, Ada Ciganlija i Zemun-Borča), kao i da posle decenija zastoja u izgradnji velikih infrastrukturnih projekata „Srbija ponovo kreće“.\nPredsednik Stalnog komiteta Svekineskog narodnog kongresa Vu Banguo rekao je da su Kina i Srbija prijateljske zemlje čiji su narodi povezani dugotrajnim prijateljstvom, a sporazumom o strateškom partnerstvu otvorena je nova stranica u tim odnosima.\n- Dobri politički odnosi treba da rezultiraju i poboljšanjem ekonomskih odnosa, jer nivo ekonomsko - trgovinske saradnje nije na nivou političkih odnosa. Proširivanje saradnje je zajednički zadatak obe zemlje, koje moraju da stvore povoljne uslove za saradnju preduzeća u velikim projektima - rekao je Banguo.\nMost Borča-Zemun prvi je infrastrukturni projekat u okviru sporazuma srpske i kineske vlade, koji je u avgustu prošle godine potpisan u Pekingu. Ugovor o izgradnji mosta potpisan je u aprilu ove godine, a gradiće ga kineska kompanija Čajna road and bridž korporejšn (China road and bridge corporation - CRBC). Izgradnja će se finansirati iz kredita kineske „Eksim“ (Exim) banke (85 odsto) i Nacionalnog investicionog plana (15 odsto), dok će troškove eksproprijacije i tehničkih priprema snositi Grad Beograd. Rok otplate kredita je 15 godina, sa počekom od tri godine i fiksnom kamatom od tri odsto godišnje. Ugovorom je definisano da će u ovom poslu sa ne manje od 45 odsto učestvovati domaća građevinska preduzeća i proizvođači građevinskog materijala.\nCeremoniji su prisustvovali premijer Mirko Cvetković, članovi Vlade, predsednica parlamenta Slavica Đukić-Dejanović, gradonačelnik Dragan Đilas...


Na pitanje novinara šta se može očekivati u procesu raspisivanja tendera za prodaju Komercijalne banke do kraja maja ili početkom juna, kao i okončanje privatizacije do kraja ove godine koje je ministar finansija Siniša Mali najavio nedavno, Medan je odgovorio da ne može da prejudicira dinamiku i u kom smeru će se odvijati ceo proces, i da o tome odlučuju akcionari.\n"Pitanje akvizicije je pitanje za akcionare"\n"Pitanje akvizicije, odnosno kupovine - prodaje, to je pitanje za akcionare. Oni odlučuju da li će zadržati svoj udeo u nekoj instituciji ili će je prepustiti nekom drugom", odgovorio je Medan na pitanje o očekivanoj privatizaciji najveće srpske banke u većinskom državnom vlasnitvu i dodao da Komercijalna banka ima pul od 12 odsto malih akcionara i na Beogradskoj berzi se dnevno trguje akcijama te banke.\n"Naš posao je da dižemo vrednost banke i držimo je na što višem nivou, jer Komercijalna banka je velika sistemska banka koja ima ogroman značaj i vrednost i mi to treba da držimo na optimalnom nivou", rekao je sadašnji prvi čovek Komercijalne banke, koji, inače, ima bogato iskustvo u akvizicijama koje su realizovane tokom prethodnog tranzicionog perioda u Srbiji.\nAkcije Komercijalne banke ponovo u zaletu\nNa pitanje zahvaljujući čemu je Komercijalna banka ostvarila istorijski dobar rezultat, pošto je već u procesu privatizacije, a faza akvizicije je obično period zastoja u poslovanju, on je odgovorio da je Komercijalna banka u 2018. godini prelomila trend i sve negativne rezultate poslovanja preokrenula u pozitivne.\n"Posle određenog perioda kada smo imali stagnaciju, trend je preokrenut u rast. Svi pokazatelji poslovanja su pozitivni. Tako je i definisan rezultat poslovanja, kojim je ostvaren profit", ocenio je Medan.\nKomercijalna banka je jedan od lidera u štednji građana, navodi Medan potkrepljujući to podacima da je banka završila prošlu godinu sa 1,7 milijardi evra štednje građana, a da je već u 2019. posle prvog kvartala prevazišla taj iznos.\nKomercijalna banka je posle perioda stagnacije trend preokrenula u rast\nGovoreći o sanaciji gubitaka koje je Komercijalna banka beležila prolih godina, Medan kaže da je disperzija rizika koju primenjuju danas posledica iskustva iz poslovanja prethodnih godina i da je banka od 2005. do 2014. godine imala značajan iznos nenaplativih plasmana.\n"Ta nenaplativa potraživanja, odnosno gubici, su 2015. i 2016. godine isknjiženi na teret kapitala. Upravo to je obezbedilo da danas banka može da radi bez opterećenja prošlosti i da se ne bavi lošim i problematičnim plasmanima, nego da se fokusira na plasmane danas i one koje će raditi u budućnosti", rekao je on, navodeći da je time obezbeđen profit od 13,5 milijardi dinara, odnosno više od 100 miliona evra NPL-ova, napravljenih ranijih godina, a koji su otpisani u dve godine.\nKomentarišući sadašnji nivo bankarskih kamata na srpskom tržištu i odgovarajući na pitanje da li je prošlo vreme visokih bankarskih kamata, Medan je rekao da nivo kamata u Srbiji već pet-šest godina ima opadajući trend.\n"Evropska centralna banka (ECB) i dalje drži referentnu kamatnu stopu ispod nule i iznosi minus 0,3 odsto. Drugim rečima, kamatne stope su na minimalnom nivou. Da li će za 0,1 ili 0,3 odsto doći do nekog sniženja, to je stvar konkurencije i borbe za klijente", rekao je on, konstatujući da se značajniji pad kamatnih stopa ne može očekivati.\nMedan je rekao i da je spajanje banaka na srpskom tržištu nezaustavljiv proces, jer tržište praktično gura banke u različita ukrupnjavanja u bankarskom sektoru i da su do sada regionalne bankarsko-finansijske grupe vršile prestrukturisanja na srpskom finansijskom tržištu i to će se nastaviti, a moguće je i da se na srpskom tržištu pojave neki sasvim novi investitori.\nOn je rekao i da je teško reći u kom smeru će se proces dalje odvijati po pitanju potencijalnog novog vlasnika Komercijalne banke do kraja 2019. godine, ali da je Komercijalna banka uspela da spoji tradicionalno i savremeno i po tome se razlikuje od drugih banaka na tržištu.\n"To je naša velika komparativna prednost - istovremeno smo inovativni i tradicionalni", ocenio je Vladimir Medan.


Predizborna obećanja Samoopredeljenja: Umesto povećanja, penzije smanjene - Kosovo Online\nPredizborna obećanja Samoopredeljenja: Umesto povećanja, penzije smanjene\n22. April 2021. • 22:14\nJedno od obećanja Samoopredeljenja tokom predizborne kampanje je i ono o povećanju penzija, koje ne samo da nije ispunjeno nego su primanja penzionera smanjena, mesec dana nakon uspostavljanja vlade Aljbina Kurtija, prenosi Ekonomija onlajn.\nPred održavanje vanrednih parlamentarnih izbora na Kosovu, jedan penzioner je tražio povećanje penzije da bi mogao da kupi unuku čokoladu, a Aljbin Kurti je u predizbornoj kampanju ovaj zahtev podržao.\nVlada Kosova na čelu sa premijerom Avdulahom Hotijem je tokom tri meseca penzionerima dodelila dodatnih 30 evra, a nova Vlada Aljbina Kurtija je donela odluku da iznos penzijskih dodataka bude između 10 i 25 ecra.\nPenzioneri kažu da je ova odluka nezakonita, dok opozicija ovo smanjenje vidi kao skandalozno.\nPredsednik Udruženja penzionera Šaban Kajtazi smatra ovakvu odluku Vlade neprihvatljivom.\n„Odluku Vlade smatramo neprihvatljivom, neljudskom i nezakonitom. Sramota je da se oni koji su uz pomoć naših glasova došli u Vladu prema najstarijima tako ponašaju“, rekao je Kajtazi.\nKajtazi je rekao da su sva Kurtijeva obećanja spala na pomoć od 10 evra i podesto na njegova predizborna obećanja o donošenju zakona o zdravstvenom osiguranju.\nPredsednik Demokratske partije Kosova Enver Hodžaj kaže da je odluka Vlade o smanjenju novčanog dodatka penzionerima skandalozna.\n"Odluka je skandalozna i neprihvatljiva. Vlada je građane ostavila bez vakcina i sada smanjuje tu malu podršku neophodnu za lekove", napisao je Hodžaj.\nPredsednik Alijanse za budućnost Kosova Ramuš Haradinaj smatra da je ovakva odluka vlade nehumana.\n"Ne mogu da verujem da će u ovako teškom vremenu od penzija biti oduzeto dodatnih 20 evra. Nehumano ”, napisao je Haradinaj.\nAljbin Kurti Samoopredeljenje penzije Enver Hodžaj Zdravstveni radnici Ramuš Haradinaj\nZejnulahu: Odluka Kurtijeve vlade o ukidanju pomoći penzionerima i zdravstvenom osoblju skandalozna\nPoslanica Demokratske partije Kosova Fljorete Zejnulahu kritikovala je jučerašnju odluku Vlade Kosova da smanji dodatke lekarima, zdravstvenom osoblju i penzionerima.\nBajrami: Odluke Kurtijeve vlade u suprotnosti sa predizbornim obećanjima\nABK: Vlada da poništi skandaloznu odluku o ukidanju dodatka na penzije


Vila Elektra se nalazi na oko 120m od plaže i od termalnih izvora. Raspolaže dvokrevetnim i trokrevetnim studijima, koji se nalaze na prvom, drugom i trećem spratu. Sve smeštajne jedinice imaju kupatilo, terasu, čajnu kuhinju (sa osnovnim posuđem, frižiderom, rešoom sa dve ringle), televizor i klimu (korišćenje klima uređaja je uključeno u cenu). Vila poseduje lift. Gostima je na raspolaganju besplatno korišćenje interneta (agencija ne može garantovati brzinu i nije odgovorna u slučaju slabog signala ili nestanka interneta usled tehničkih problema). Vila ne poseduje sopstveni parking (postoji mogućnost parkiranja u neposrednoj blizini objekta).


Fabrika "Leoni" počela sa radom. Uposliće oko 1700 ljudi - Sjajne Vesti\nAutor Milivoje Rosandić 19.11.2015 Nema komentara\nSJAJNE VESTI IZ DOLJEVCA\nNemačka kompanija „Leoni“ nastavlja sa ulaganjima u Srbiji. Menadžment firme je odlučio da otvori novu fabriku u Doljevcu nadomak Niša. Fabrički pogon u Doljevcu će proizvoditi kablovske instalacije za automobile „jaguar“ i „landrover“. Trenutno u Srbiji imaju tri proizvodna pogona, od kojih su dva u Prokuplju u kojima se proizvode kablovi za „BMW“ i ovaj novootvoreni u Doljevcu kod Niša. Njihova prisutnost u Srbiji je ozbiljna jer su do sada uložili nešto više od 36 miliona evra, a u njihovim pogonima je trenutno zaposleno 4.950 radnika. Činjenina da su na teritoriji Srbije prisutni od 2009. godine i da su među prvim investitorima iz automobilske industrije u našoj zemlji govori koliko su ozbiljni.\nU jednoj od najnerazvijenijih opština u Doljevcu pre dve godine su počeli su sa izgradnjom fabrike, da bi sledeće godine u aprilu mesecu počeli sa probnom proizvodnjom. Opština Doljevac je investitoru ustupila zemljište bez nadoknade. Napravljena je na površini od 25.000 kvadratnih metara, a vrednost investicije je veća od 21 milion evra. U ovoj fabrici obezbeđen je posao za 1.700 radnika što će u mnogome smanjiti broj nezaposlenih. Iz sredstava lokalne samouprave izdvojeno je nešto više od u miliona evra za obuku radnika.\nSrbija je iz podsticajnih sredstava izdvojila 10,5 miliona evra, odnosno 7.000 evra po radniku.\nSvečanosti otvaranju fabrike prisustvovali su premijer Srbije, ambasador Nemačke i predsednik Prviredne komore Srbije. Premijer Srbije je naglasio da je država spremna za nastavak saradnje i pozvao strane investitore da ulažu u Srbiju. Ova 2015. godina je bila veoma uspešna za privredu posle reformi koje je preduzela Vlada Srbije. Pozitivno mišljenje kao i dobre procene o napretku Srbije u rešavanju zadataka iz oblasti reformi stižu od Evropske Unije. To je jedna od garancija da strani investitori mogu sa sigurnošću ulagati svoj kapital.\n„Imamo sve uslove za to jer strani investitori traže dobre zakone i dobar poslovni ambijent, i mi smo dosta toga uradili, ali još dosta toga treba i da uradimo. Pored podsticaja potrebno je da imamo obučenu radnu snagu koja govori engleski i nemački i da razvijamo putnu i železničku infrastrukturu. Zato ćemo do 2017. godine završiti sve započete auto-puteve što će takođe povećati prihode u ovim regionima“ – poručio je premijer.\n„Nemačke kompanije uvek podrobno proveravaju da li će ući na neko tržište, ali kada jednom dođu onda uvek ostanu i prošire i svoje kapacitete. Ovaj pogon, posle pogona u Propkuplju, zaista je pravi primer za to“ – rekao je Ditman.\nKompanija „Leoni“ je svoj posao razvila po čitavoj Evropi. Trenutno je prisutna u 32 zemlje i ima oko 68.000 zaposlenih radnika. Prošle godine ostvarila je promet od 4,1 milijarde evra i neto profit od 115,1 miliona evra.\nNADAMO SE DA ĆE SVE IZREČENO BITI PRETOVRENO U DELO!\ntop vesti, niš, sjajne vesti, jaguar, nemacka, zaposlenje, doljevac, leoni, fabrika kablova, landrover, automobilska industrija, industrija\nFabrika „Leoni“ počela sa radom. Uposliće oko 1700 ljudi postavio Milivoje Rosandić 19.11.2015


Povučena poternica za Mirjanom Marković\n31. maj/svibanj, 2005.\nMirjana Marković, direktor Direkcije Jugoslovenske levice i supruga nekadašnjeg predsednika SR Jugoslavije Slobodana Miloševića, mogla bi nakon dve i po godine da se ponovo nađe u Srbiji, ali i u poseti svom suprugu u pritvoru Haškog tribunala. Upravo na tu činjenicu ukazuju i srpski radikali. Milorad Mirčić, predsednik Odbora Skupštine Srbije za bezbednost i visoki funkcioner Srpske radikalne stranke:\n“Ali ono što je sad u mogućnosti, to je da je u mogućnosti da, kao svaka druga osoba, učini posetu svom mužu.”\nPoternica za Mirjanom Marković povučena je po nalogu Suda, koji je obavestio Kancelariju Interpola u Beogradu o tome. Poternica je stavljena van snage na predlog branioca i uz saglasnost tužioca, a uz obećanje advokata da će se optužena odazvati pozivu Suda i pojaviti na glavnom pretresu koji je zakazan za septembar, saopštio je beogradski Okružni sud. Međutim, Zoran Anđelković, generalni sekretar Socijalističke partije Srbije, predočio je malo drugačiju informaciju o ukidanju poternice:\n“Imam informacije da je tužilac obavestio Okružni sud da nema elemenata za poternicu protiv Mirjane Marković.“\nMirjana Marković napustila je Srbiju u februaru 2003., pred suđenje za posredovanje u nezakonitom dodeljivanju stanova iz Fonda Vlade Srbije. Takođe je Ministarstvo unutrašnjih poslova Srbije sumnjičilo Mirjanu Marković za umešanost u ubistvo bivšeg predsednika Predsedništva Srbije Ivana Stambolića. U javnosti se spekuliše i da je ukidanje poternice za Mirjanom Marković ustupak Socijalisitčkoj partiji Srbije za podršku manjinskoj vladi. Potpredsednik Vlade Miroljub Labus, međutim, odbacuje tu tezu:\n“To su spekulacije, ja zaista ne mogu o tim spekulacijama ništa da vam kažem. Imao sam mnogo preča posla nego o tome jutros da razmišljam, nemojte mi zameriti.”\nLabus je izjavio i da nije imao saznanja da je ukinuta poternica za Markovićevom, jer se tokom dana bavio nafotovodom, makroekonomskom politikom i evropskim integracijama, te da će se o tome tek raspitati u Vladi.\nOdluku o ukidanju poternice za Markovićevom kao ustupak SPS u zamenu za glasanje protiv rasprave o poverenju Vladi u Parlamentu, Zoran Anđelković, generalni sekretar socijalista, ocenjuje kao glupost:\n“Pa, mi smo odluku o poverenju Vladi doneli na sednici Glavnog odbora a ne u privatnim dilovima i sličnim dogovorima.”\nNa drugoj strani, oštro je reagovao Srpski pokret obnove, zahtevajući da Mirjana Marković bude uhapšena. Specijalni tužilac ima dovoljno dokaza za podizanje optužnice, kaže Sanja Čeković, potpredsednik Srpskog pokreta obnove:\n“Mi najoštrije protestujemo, jer smatramo da su Mirjana Marković i njen muž bili najodgovorniji za ubistvo i Slavka Ćuruvije i ubistvo na Ibarskoj magistrali, ubistvo Ivana Stambolića i mnogo nedela koja su ti ljudi u vreme svoje vlasti činili srpskom narodu. Ja, sada u ovom momentu, ni moja stranka, ne možemo potvrditi da li je to deo nagodbe sa Socijalističkom partijom Srbije. Mi nemamo ta saznanja. Sačekaćemo naredne dane da se pokaže šta se desilo i u skladu sa time Srpski pokret obnove će doneti svoju odluku.”\nA Demokratska stranka ocenjuje da je još jednom dokazano da haški optuženik Slobodan Milošević može da utiče na najvažnije državne odluke otkad je formirana vlada Vojislava Koštunice uz podršku Socijalističke partije Srbije. Očigledno je da su bile istinite glasine da je SPS tražio od Vojislava Koštunice stavljanje van snage poternice za Mirjanom Marković, a zauzvrat nije glasao za stavljenje na dnevni red predlog rasprave o poverenju Vladi, zaključuje DS. Međutim, u Demokratskoj stranci Srbije odbacuju tvrdnje da je reč o ustupku vlasti u SPS. DSS pokušava da izbegne komentare sudskih odluka i predloga tužioca, kaže portparol ove stranke Andreja Mladenović:\n“Druga je stvar ko je u pitanju i na koji način uopšte tretirati Mirjanu Marković i uopšte njen položaj u ovom društvu i sve ono što se dešavalo u prethodnom periodu. Jedno je sigurno: da Demokratska stranka Srbije nije pravila nikakve dogovore, niti može o tome da se dogovara sa bilo kim. To je potpuno stvar koja ide van bilo kakvog uticaja i dodira sa izvršnom vlašću, niti mi imamo nameru da se u to mešamo. Ukoliko postoje bilo kakve nedoumice i pitanja treba ih uputiti prema sudiji i prema tužilaštvu.”\nA koliko je neuobičajena odluka da se na ovakav način stavi van snage poternica za Mirjanom Marković, govori i advokat Nikola Barović, koji pred Sudom zastupa porodicu Stambolić u procesu suđenja za ubistvo Ivana Stambolića:\n“To je toliko često da je ovo izuzetak, ali, očigledno joj veruju na reč. Inače, uobičajeno je da, ako je već raspisana poternica, pa neko dođe sam do suda, a da ga niko nije zadržao, da onda kaže: nisam mogao da dođem, objasni, pa da dalje to ne postoji, nego sledeći put dođe normalno.”


Savet Evrope: Đukanović povezan sa švercom i kriminalom\n► Savet Evrope: Đukanović povezan sa švercom i kriminalom\nPredsednik Demokratske partije socijalista (DPS) Milo Ðukanović dovodi se u vezu sa organizovanim kriminalom i švercom cigareta u preliminarnom izveštaju Saveta Evrope o ispunjavanju obaveza Crne Gore prema toj međunarodnoj organizaciji, pišu Vijesti.\nU fusnoti poverljivog dokumenta dostavljenog članovima Parlamentarne skupštine Saveta Evrope, u koji su "Vijesti" imale uvid, konstatuje se da je Ðukanović prošle godine ponovo izabran za šefa DPS-a, te da je protiv njega i dalje na snazi optužnica za "organizovani kriminal i šverc cigareta", koju je podiglo tužilaštvo u Bariju.\nTužilaštvo u Bariju je, nakon deset godina istrage, 2009. godine "arhiviralo" optužnicu protiv Ðukanovića zbog šverca duvana i mafijaškog udruživanja, s obzirom na to da je imao diplomatski imunitet, ali se i dalje vode procesi protiv njegovih saradnika Dušanke Jeknić Pešić, Veselina Barovića, Branislava Brana Mićunovića i Branka Vujoševića, podseća list.\nItalijanski tužilac za borbu protiv mafije Ðuzepe Šelzi, koji zastupa optužbe za međunarodni šverc cigareta, rekao je prošle godine da će tamošnji pravosudni organi odlučiti što će biti sa optužbama protiv Ðukanovića.\nU preliminarnom izveštaju o ispunjenju dužnosti i obaveza Crne Gore, koji su početkom januara napisali izvestioci Komiteta za monitoring Saveta Evrope Žan Šarl Gardeto i Serhije Holovati, piše da je zvanična Podgorica pokazala solidne rezultate u proaktivnim istragama, procesuiranju i osudama u slučajevima korupcije na svim nivoima.\nU dokumentu se, kao primer, navodi presuda načelniku i službenicima kotorske Uprave za nekretine zbog primanja mita i zloupotrebe službenog položaja, presuda bivšem sudiji višeg suda u Bijelom Polju zbog primanja mita, ali i optužnice protiv bivšeg gradonačelnika Budve Rajka Kuljače i njegovih saradnika zbog afere "Zavala".\nCG: Uhapšen Zaječarac zbog pokušaja ubistva u Ulcinju


MAGIČNA CRVENA REKA: Pojavljuje se sa kišom i nestaje posle pet kilometara! • HAPPYTV.RS\nKada istražujete Peru i ono što biste mogli da vidite u ovoj dalekoj zemlji, jer retki imaju priliku da je posete nekoliko puta, jedna od zanimljivosti na koju možete da naiđete jeste Palkelja Pukamajo poznatija kao Crvena reka.\nOva neobična reka nalazi se u oblasti Kusko, a može da se vidi samo u kišnom periodu kada bujica vode jureći nizbrdo spira rečno koriti. Kako je oblast puna oksida gvožđa, voda deluje crveno ili ružičasto, u zavisnosti od delu toka i količine gvožđa u vodi.\nTok ove "sezonske" reke dug je oko pet kilometara, kada se meša s ostalim rečicama i gubi neobičnu i prepoznatljivu boju.\nUkoliko neko želi da Peru obiđe u periodu u kojem može da vidi Crvenu reku, treba da bude spreman na klizave puteve, obilne kiše i na to da mnoge druge znamenitosti neće biti dostupne za turiste baš zbog vremenskih uslova.


Stupio na snagu Sporazum BiH i Evropske unije | Eurointegracije | Al Jazeera Balkans\nVideo of -eWQba-TC9k\nSporazum o stabilizaciji i pridruživanju između Bosne i Hercegovine i Evropske unije, čiji je cilj priprema ove države za buduće članstvo u Uniji, stupio je na snagu u ponedjeljak, 1. juna.\n"Sporazum o stabilizaciji i pridruživanju predstavlja okvir za odnose EU-a i Bosne i Hercegovine. Ovaj sporazum postepeno uspostavlja područje slobodne trgovine između EU-a i te države", saopćeno je ranije iz Brisela.\nMogerini: Počinje novo poglavlje\nVisoka predstavnica EU-a za vanjsku politiku i sigurnost Federica Mogherini ocijenila je stupanje na snagu SSP-a kao početak novog poglavlja za Bosnu i Hercegovinu na evropskom putu.\nOna je naglasila da su sada potrebni politička jasnoća, odlučno djelovanje i stvarni, koordinirani napori institucija na svim nivoima na izradi i provođenju reformskog programa.\nVisoka predstavnica je upozorila da će Bosna i Hercegovina morati pokazati opipljive rezultate kako bi Vijeće EU-a u budućnosti razmotrilo zahtjev za članstvom.\nStupanje na snagu SSP-a pozdravio je i evropski komesar za susjedstvo i proširenje Johannes Hahn.\nOvim dokumentom se "utvrđuju zajednički politički i ekonomski ciljevi i ohrabruje regionalna saradnja".\n"U kontekstu pristupanja EU, Sporazum služi kao osnova za provođenje procesa pristupanja", navodi se u saopćenju.\nStupanje na snagu SSP-a dat će okvir koji omogućava Bosni i Hercegovini ozbiljne iskorake i rad na potrebnim reformama, ocijenio je specijalni predstavnik EU-a u BiH Lars-Gunnar Wigemark.\nOn je ranije kao ključne naveo ekonomske i reforme u sistemu socijalne zaštite te one koje se odnose na vladavinu prava.\nOcijenivši da mnogi u Bosni i Hercegovini žele vidjeti konkretan napredak u odnosima ove države i EU-a, Wigemark je naglasio kako će neophodne reforme morati biti u skladu sa standardima Unije.\nSpecijalni predstavnik EU-a obećao je pomoć Bosni i Hercegovini u provođenju reformi.\nVijeće EU-a usvojilo je 21. aprila odluku o zaključenju SSP-a s Bosnom i Hercegovinom.\nSporazum je potpisan još 2008. godine, ali je, zbog neispunjavanja uvjeta, prije svega neprovođenja presude Evropskog suda za ljudska prava u slučaju Sejdić - Finci, bio blokiran.\nOn, također, identificira zajedničke političke i ekonomske ciljeve i potiče regionalnu saradnju.\nEvropska unija je krajem aprila pozvala Bosnu i Hercegovinu da nastavi angažman i zadrži trenutni pozitivan zamah u razvoju, u saradnji s EU-om, početnog okvirnog plana za reforme, s naglaskom na pitanja koja su od neposrednog interesa za građane.\nOvaj početni okvirni plan treba sadržavati ključne reforme u područjima ekonomije, vladavine prava i dobrog upravljanja te bi se trebao baviti pitanjima funkcionalnosti, uključujući i efikasan koordinacijski mehanizam po pitanjima EU integracija.\nIz EU-a naglašavaju važnost uključivanja civilnog društva u cijeli ovaj proces.\nPotreban je značajan napredak u provedbi programa reformi kako bi se došlo do zahtjeva za članstvo koji će razmatrati EU.\nU svojim zaključcima od 16. marta 2015. godine, Vijeće EU-a je pozdravilo usvajanje pismene izjave Predsjedništva Bosne i Hercegovine 29. januara 2015. godine i njegove naknadne potvrde u Parlamentarnoj skupštini Boshne i Hercegovine 23. februara 2015. godine.\nUzimajući u obzir svoje zaključke od 15. decembra 2014. godine i vezujući zaključivanje SSP-a s pisanom izjavom o predanosti političkog vodstva Bosne i Hercegovine na putu ka reformama i napretku prema EU, Vijeće je potvrdilo da su uslovi ispunjeni i odlučilo krenuti ka finalnom zaključivanju i stupanju na snagu Sporazuma o stabilizaciji i pridruživanju s Bosnom i Hercegovinom.


Postignut dogovor Beograda i Prištine - Ist Media\nPosted on 24. februara 2012. at 16:01 by Ist Media\nBRISEL, 24. februara 2012. (Dragan Blagojević – Beta) – Delegacije Beograda i Prištine postigle su danas u Briselu dogovor o regionalnom predstavljanju Kosova i integrisanom upravljanju prelazima, rekao je šef beogradskog tima Borislav Stefanović.\n„Danas je postignut dogovor između delegacija Beograda i Prištine o regionalnom predstavljanju i postignut je dogovor o tehničkom protokolu koji prati dogovor o administartivnim prelazima. Veoma sam zadovoljan ishodom s obzirom na to da su svi naši interesi potpuno zaštićeni i smernice i zahtevi naše strane su u potpunosti ispunjeni“, rekao je Stefanović.\nOn je dodao da je dogovoreno da uz ime Kosova u fusnoti stoji formulacija koja ne prejudicira status Kosova i koja je u skladu je sa Rezolucijom 1244 Saveta bezbednosti UN i mišljenjem Međunarodnog suda pravde o kosovskom proglašenju nezavisnosti.\n„Delegacija Prištine u regionalnim forumima biće zastupljena na asimetričan, znači nejednak način. Ta formula će biti Kosovo sa zvezdicom, u fusnoti će pisati da je ovaj naziv bez prejudiciranja statusa u skladu sa Rezolucijom 1244 i mišljenjem Međunarodnog suda pravde o deklaraciji o nezavisnosti Kosova“, rekao je Stefanović.\nZahtev Prištine da se u fusnoti pominje i Deklaracija o nezavisnosti Kosova nije prihvaćen, rekao je Stefanović.\nStefanović je naglasio da je dogovoreno rešenje u skladu sa nacionalnim i državnim interesima Srbije, Rezolucijom 1244 i Ustavom Srbije.\n„Zahtev da deklaracija o nezvisnosti Kosova kao akt skupštine Kosova bude navedena kao posebna referenca nije uspeo i mogu da kažem da smo mi očuvali Rezoluciju 1244, očuvali naš Ustav i nacionalni interes, čvrsto se rukovodeći ovim principima u zaista teškim i dugim pregovorima“, kazao je on.\nStefanović je ocenio da je ovo uspeh za Srbiju. „Rešen je jedan veliki problem uprkos velikom čekanju, iščekivanju, ogromnim problemima, ogromnoj nekonstruktivnosti prištinske stranke, ipak smo uspeli da postignemo dogovor koji u potpunosti ispunjava naše prethodno javno iznete zahteve po pitanju regionalnog predstavljanja“, kazao je on.\n„Sada, u ovom trenutku možemo da kažemo da je Srbija što se tiče svih kriterijuma za kandidaturu, te kriterijume ispunila i sada je na Evropskoj uniji i svim zemljama članicama da donesu adekvatnu odluku“, rekao je Stefanović.\nDogovor Beograda i Prištine o regionalnom predstavljanju Kosova bio je jedan od uslova Srbiji za dobijanje statusa kandidata za članstvo u Evropskoj uniji.


Ko ne radi, više zaradi?!\nIzvor: Vesti-online.com, 14.Feb.2018, 01:51\nSocijalno ugrožene porodice u Nemačkoj za više rada, na kraju meseca, dobiju manje para za život! Nije logično, ali se ipak često dešava sudeći prema istraživanju Instituta za tržište rada i zapošljavanje sa sedištem u Nirnbergu, a čije zaključke prenose nemački mediji.\nNemački sistem poreske i socijalne politike raznih davanja koja se odbijaju od bruto plate je veoma komplikovan, pa se često u praksi dešava da veća bruto zarada na kraju vodi do manjeg neto primanja.\nPrimera radi, ako radnik koji prima socijalnu pomoć počne da zarađuje višu neto platu automatski mu se smanjuje udeo koji dobija od države. Takva praksa posebno opterećuje porodice s decom, jer kad im se smanji dodatak kojim podmiruju troškove kirije i za 50 odsto umanji novac za podizanje dece, dođu u situaciju da na kraju meseca u džepu imaju manje novca nego da se uopšte nisu trudili da nešto rade i zarade!\nZato se istraživači iz Nirnberga zalažu da se na ovom polju sprovede temeljna reforma, ali su u isto vreme skeptični da će do toga ubrzo doći. Kao jedno od brzih rešenja predlažu manje odbitke od bruto zarade za one sa manjim primanjima.\nU suprotnom i dalje će se dešavati ono što je vrlo često praksa: oni koji dobijaju socijalnu pomoć (Harc 4) i dalje će od nje isključivo živeti, jer im se jednostavno - ne isplati da rade!


"Prijetnja od raketa dolazi iz Irana" - Klix.ba\nNicolas Sarkozy "Prijetnja od raketa dolazi iz Irana"\n"Prijetnja od raketa dolazi iz Irana"\n20.11.2010. u 14:14\nFrancuski predsjednik Nicolas Sarkozy ocijenio je u subotu u Lisabonu da prijetnja od raketa koja visi nad Evropom dolazi iz Irana, iako to NATO nije eksplicitno naveo kad se u petak odlučivalo o razmatranju postavljanja proturaketnog štita.\n"Nijedno ime se ne može naći u NATO-ovim javnim dokumentima, ali mi mačku nazivamo mačkom, a prijetnja od raketa danas se zove Iran", izjavio je Sarkozy drugog dana samita Atlantskog saveza.\nLideri 28 država članica odlučili su u petak da razmotre stvaranje proturaketnog sistema koji bi štitio teritorij i stanovništvo Evrope, ne precizirajući porijeklo potencijalne prijetnje.\nFrancuska i druge savezničke zemlje žele da Teheran, koji je osim za svoj raketni program optužen i za pokušaj da dođe do atomskog oružja, bude naveden po imenu u novom "strateškom konceptu" koji je u petak usvojio NATO, kao i u završnoj deklaraciji samita u subotu.\nTurska, koja se brine za održavanje dobrog susjedstva s Iranom, uspješno se tome usprotivila, izjavili su neki diplomati.


Evo koliko bi mališana ovog puta moglo da bude uz Partizan protiv AZ Alkmara…\nPočetna stranicaFK Partizan Evo koliko bi mališana ovog puta moglo da bude uz Partizan protiv AZ Alkmara…\n„Interesovanje škola fudbala je ogromno i uveliko prevazilazi granice naše zemlje. Kada kažem da nam se javljaju ljudi iz Makedonije, Bosne i Hercegovine, Crne Gore i Republike Srpske biće jasno u kojoj meri će naš klub u četvrtak imati podršku dece starosti do 14 godina. Sutraje poslednji dan za prijave svih zainteresovanih škola fudbala putem mejla crnobeli@partizan.rs i putem telefona 011/3693-816”, rekao je Vujović u izjavi za Novosti.\n„Ono što je jasno i pre završetka prijema prijava svih zainteresovanih škola je da će Partizan imati mnogo veću podršku nego što je to bio slučaj u plej-ofu Lige Evrope protiv Moldea. To je bio lep test za sve nas u klubu, sada očekujemo da sve bude na još boljem nivou i lepše. Prema dosadašnjem interesovanju nikoga ne bi trebalo da začudi ukoliko se u Humskoj u četvrtak uveče nađe 20.000 mališana”, ističe Vujović.\n„Obratili smo se ministarstvu prosvete i gradskim vlastima za iskustvenu i institucionalnu pomoć. Preko grada je regulisan prevoz za decu iz beogradskih opština ostalo je još da se sve precizira oko prevoza mališana iz unutrašnjosti. Obezbeđeno je osveženje za svu decu kao i mala iznenađenja u vidu zastavica i detalja planirane koreografije. Za mališane iz unutrašnjosti će biti otvorena zapadna i severna tribina, dok će se na istoku naći deca iz Beograda. Ukoliko bude bilo potrebe otvorićemo i južnu tribinu”, zaključio je Vujović.


Usvojene Izmene i dopune Zakona o radu\nDatum kreiranja: 11 april 2013\nDana 08.04.2013.godine Narodna skupština Republike Srbije usvojila Zakon o izmenama i dopunama Zakona o radu koji je objavljen u Službenom glasniku Republike Srbije broj 32/2013. Ovim izmenama Zakona dodaju se dva nova člana, kojima se značajno poboljšava položaj trudnica i porodilja.\nČlanom 187. Zakona uvodi se značajna novina u naše zakonodavstvo na način što se obezbeđuje zaštita od otkaza ugovora o radu i zaposlenim ženama koje su zasnovale radni odnos na određeno vreme, za vreme trudnoće, porodiljskog odsustva i odsustva sa rada radi posebne nege deteta, odnosno radno odnos na određeno vreme se produžava do isteka korišćenja prava na odsustvo.Pauza ili skraćeno radno vreme računaju se u radno vreme.\nTakođe istim članom utvrđuje se i ništavost otkaza ugovora o radu ako je na dan otkaza poslodavcu bilo poznato postojanje ovih okolnosti ili ako zaposleni u roku od 30 dana od dana prijema otkaza obavesti poslodavca o njihovom postojanju i o tome dostavi odgovarajuću potvrdu ovlašćenog lekara ili drugog nadležnog organa.\nPodsetimo da je ranije važećim Zakonom o radu bilo otvrđeno da zaposlenim ženama koje su zasnovale radni odnos na određeno vreme, za vreme trudnoće, porodiljskog odsustva i odsustva sa rada radi posebne nege deteta, radni odnos prestaje po isteku roka za koji je zasnovan, bez obzira na napred navedene okolnosti kao što su trudnoća, porodiljsko odsustvo i sl.\nTako je novim članom 93.a utvrđeno pravo zaposlene žene da do godinu dana od rođenja deteta , koristi jednu ili više dnevnih pauza u toku dnevnog rada u ukupnom trajanju od 90 minuta ili pravo na skraćenje radnog vremena u trajanju od 90 minuta, kako bi mogla da doji svoje dete, a sve ako radno vreme žene iznosi više od šest časova.\nKompletan tekst Zakona o izmenama i dopunama zakona o radu možete pogledati ovde:


Isvestilac za Crnu Goru: Dogovorom rešiti spor o Zakonu o slobodi veroispovesti\nSpor u Crnoj Gori zbog Zakona o slobodi veroispovesti mora se rešiti dogovorom - ocenio je izvestilac Evropskog parlamenta za Crnu Goru, Tonino Picula.\n“Mi imamo pravo i obavezu da brinemo o svom narodu”. Dobro, koje je obaveze Srbija spremna da preuzme? Od 1991. do danas, odgovor je uglavnom neka verzija “Svi Srbi u jednoj državi”. Što, međutim, nije teritorijalno određeno, što je...


Press Online :: Politika :: CARINICI U APSU!\n26. 12. 2006. - Autor: Ekipa Pressa\nCARINICI U APSU!\nZbog šverca automobila policija juče uhapsila upravnika Carinarnice u Zrenjaninu Žarka Dakovića, šefa carinske ispostave Aleksandra Milića, carinika Radovana Šarenca i još trojicu biznismena. Policija od 27. novembra do danas uhapsila ukupno 46 članova "carinske mafije".\nHapšenje Žarka Dakovića\nU akciji protiv "carinske mafije" policija je juče ujutru uhapsila upravnika Carinarnice u Zrenjaninu Žarka Dakovića, šefa Carinske ispostave Aleksandra Milića i carinika Radovana Šarenca. U istoj akciji uhapšeni su i Željko Bugarin, vlasnik agencije za promet vozila "Zorka komerc" iz Zrenjanina, radnik ove agencije Darko Tanasković i službenica agencije "Atos" iz Subotice Jelena Ćurčija.\n- Uhapšeni se sumnjiče da su tokom 2006. godine legalizovali ukradena vozila sa falsifikovanom dokumentacijom o godini proizvodnje vozila. Narodski rečeno, oni su "podmlađivali" automobile koji su ukradeni u inostranstvu i uvozili ih u Srbiju, iako to prema zakonu nije bilo dozvoljeno. Uhapšeni su, pored ostalog, smanjivali carinsku i poresku osnovicu za uvoz vozila, čime su oštetili budžet Srbije za više od milion evra! - kažu u MUP-u Srbije.\nOduzimanje 200 kola\nKako nezvanično saznajemo, preko juče uhapšene mafijaške grupe u Srbiju je nelegalno ušlo više od 200 automobila, među kojima je najviše luksuznih "mercedesa", "audija", "BMW-a" i "folksvagena". Istraga je do sada utvrdila gde se nalazi pedesetak automobila i svi oni će biti oduzeti vlasnicima.\n- Svi oni koji su kupili kola koja su preko carinskih mafijaša nelegalno uvožena i registrovana ostaće bez automobila. Nema veze da li su znali ili nisu znali da su kola kradena i da je dokumentacija falsifikovana. Svi oni koji su vlasnici kradenih kola ostaće bez njih - kategoričan je sagovornik Pressa iz vrha policije.Inače, do sada je u okviru obračuna sa "carinskom mafijom" policija uhapsila ukupno 46 osoba!\nNa početku ove akcije 27. novembra uhapšeno je 17 ljudi, među kojima je osam radnika Carine i 11 privatnika. Kao vođe "carinske mafije" tada su označeni carinski koordinatori za suzbijanje krijumčarenja južno od Beograda Velibor Luković iz Kraljeva i novopazarski biznismene Faruk Kadrić. Tada su uhapšeni i carinski službenici čiji je posao upravo bio sprečavanje šverca na Carini, kao i nekoliko privatnika iz Novog Pazara, Beograda, Raške, Kraljeva, kao i bugarski državljanin Ljuben Ivanov.\nJerinić pod sumnjom\nNeki od uhapšenih carinika tokom istrage optužili su direktora Carine Dragana Jerinića da je umešan u šverc i korupciju, saznaje Press.- Policija proverava sve tragove i sve iskaze. Budite sigurni, niko, pa ni direktor Dragan Jerinić, neće biti zaštićen od istrage... - kaže sagovornik Pressa iz vrha policije.\nOva grupa je osumnjičena da je oštetila državu za više miliona evra. Direktor policije Milorad Veljović rekao je da su specijalci ovu grupu pratili od marta ove godine i u ovoj akciji nisu sarađivali sa Upravom carine. U MUP-u je rečeno da se očekuje da će iza rešetaka završiti stotinak ljudi u okviru "carinske mafije".\nPočetkom decembra usledio je novi udar na "carinsku mafiju", kada je uhapšeno pet carinika i jedan policajac, zbog sumnje da su oštetili državu za 1,26 miliona evra. Iza rešetaka su se našli carinici Dragan Žegarac, Tomislav Bebić, Rade Munćan, Atila Turi i Dušan Kresoja, kao i komandir Policijske stanice na graničnom prelazu Vatin Vaso Međo. Policija sumnja da je uhapšena šestorka lažno prikazala izlaz kamiona sa robom iz Srbije u Rumuniju.\nČišćenje carine prema RS\nPre jučerašnjeg hapšenja, policija je 22. decembra privela još 15 carinika, osumnjičenih da su članovi "carinske mafije". Prema navodima policije, ova grupa je falsifikovala dokumentaciju i lažno prikazivala izlazak kamiona iz Srbije u Republiku Srpsku, čime je oštetila državu za više od pet miliona evra.\nSvi su uhapšeni na graničnim prelazima Sremska Rača, Badovinci i Mali Zvornik. Oni se terete da su od 2004. godine u carinskoj dokumentaciji fiktivno prikazali izlazak iz Srbije 156 kamiona sa robom. Ti kamioni puni robe ostajali su u Srbiji.


5 stvari koje treba da pratite u radu konkurencije - Advertiser Serbia\nS ovim u veziagencijeanalizeDigitalDigital Elementdigitalni marketing\nBez obzira na industriju u okviru koje poslujemo, praćenje rada konkurencije predstavlja kontinuiran proces kada je planiranje komunikacije u pitanju\nTaj proces nam pre svega omogućava da bolje sagledamo poziciju svog brenda i svog biznisa u odnosu na ostale igrače na tržištu – kako se kotiramo u okruženju, da li na pravi način pristupamo klijentima, koliko uspešno sprovodimo kampanje…\nMarketinške aktivnosti koje kompanije sprovode kroz offline kanale se mnogo teže prate. Za razliku od njih, praćenje digitalnih aktivnosti konkurencije se, na sreću, može automatizovati i ubrzati uz pomoć različitih softvera ili uslužnih servis agencija. Kompanije se često odlučuju za korišćenje usluga pomenutih agencija i alata jer umnogome skraćuju vreme koje zaposleni provode prateći konkurenciju, što, posledično, umanjuje njihovo vreme u operativnim aktivnostima i ostavlja im više prostora za kreativne poslove. Kompanije često od specijalizovanih agencija za monitoring dobijaju i potpunije izveštaje do kojih sam zaposleni ne može doći svojom analizom.\nSvaka kompanija bi trebalo da ima jasno definisane vrednosti oko kojih organizuje marketinške i komunikacijske kampanje i strategije. Vrednosti određuju i način na koji se kompanija obraća ciljnoj grupi i kako im pristupa u svojim kampanjama. One u najvećoj meri i definišu da li će kompanija sprovoditi društveno-odgovorne projekte i ka kom polju će one biti usmerene. Kompanije koje posluju u istim oblastima obično imaju iste vrednosti, ali ih ne moraju komunicirati na isti način.\nU sprovođenju svojih komunikacijskih kampanja, kompanije koriste različite alate i tehnike na onim mestima na kojima se njihova ciljna populacija pretežno nalazi i informiše. Godinama u nazad, jedna od nezaobilaznih taktika velikih kompanija jeste dobro razvijen odnos sa medijima i plasiranje PR saopštenja. Analizom ključnih poruka i učestalosti pojavljivanja kompanija u medijima, moguće je naslutiti stratešku opredeljenost kompanije na polju komunikacija – koji mediji su im značajni, koje teme ističu u komunikaciji i na šta se fokusiraju. Analiza medija se može sprovodititi uz pomoć specijalizovanih softvera, kao što je Digital Element, start up koji se bavi analizom sadržaja objavljenog na internetu i u online medijima. Uz pomoć softvera kompanije Digital Element za kratko vreme mogu se analizirati sve objave po traženom pojmu od svih relevantnih (online) medija u zemlji.\nVeoma je važno šta naši korisnici pišu o nama na društvenim mrežama i forumima. Ponekad slika koju kompanija ima o sebi i slika koju o njoj imaju korisnici može u mnogome da se razlikuje. Čuveni je citat Džefa Bezosa (Jeff Bezos): ”Vaš brend je ono što ljudi govore o njemu dok vi niste u sobi”. Zbog toga je važno pratiti sve komentare korisnika – i one koje nam upućuju na našim, korporacijkim profilima, ali i one diskusije koje se na internetu razvijaju o našoj kompaniji ili brendu. Start up kompanija Digital Element, osim što prikuplja i analizira šta se o određenom pojmu piše na društvenim mrežama, ima mogućnost da pretražuje i analizira forume, po čemu je pionir na našim prostorima.\nSa sve bržim razvojem tehnologije, razvijaju se i različiti kanali komunikacije na kojima su prisutni kako korisnici, tako i konkurenti. Sve je veći izazov praćenja aktivnosti konkurencije i nekad se čini da bi odeljenje koje se bavi komunikacijama moglo samo to da radi, čime se rasipaju dragoceni resursi koji bi mogli da budu usmereni na druge aktivnosti kao što su osmišljavanje jedinstvene i kreativne strategije za nastup i iskorak u odnosu na konkurenciju. Automatizacijom procesa koje je moguće automatizovati putem softvera, kompanija ne samo da štedi vreme i novac, već i smanjuje mogućnost greške i zamora zaposlenih i njihov kreativni potencijal oslobađa za građenje inovativnih rešenja.\nAmbasadorka Cannes Lions i stručnjakinja za e-trgovinu dolaze na Dane komunikacija: “Ljudi ne kupuju proizvod, nego ideju koja stoji iza njega”


Privreda mora da radi, da bismo se borili sa koronom moramo da zarađujemo – radiosabac.com\nPrivreda mora da radi, da bismo se borili sa koronom moramo da zarađujemo\nin Goran Vesić, koronavirus, Vesti\nStav Beograda je da privreda mora da radi, jer kriza zbog pandemije traje skoro dve godine, a kako bismo bili u stanju da se borimo protiv pandemije moramo zarađivati novac, poručio je zamenik gradonačelnika Beograda Goran Vesić.\nOn je gostujući na Radio televiziji Srbije rekao da nadležni treba da odrede mere na osnovu kojih se mogu održavati proslave, a će Grad te mere sprovesti.\n„U Beogradu je vakcinisano 58,18 odsto građana zaključno sa jučerašnjim danom“, istakao je Vesić i precizirao da je u pitanju 807.095 vakcinisanih, 56 odsto ili 776.309 revakcinisanih građana, dok je trećom dozom vakcinisano 166.531, odnosno više od 12 odsto.\n„Ne postoji mera represije koja može da kontroliše da li se na svakom mestu nose maske, jer to nije moguće ni u Srbiji, niti u bilo kojoj drugoj zemlji. Srbija je jedna od retkih gde je posao kontrole epidemioloških mera postavljen na lokalnim komunalnim milicionerima i inspektorima, dok u mnogim zemljama to radi policija“, naglasio je Vesić.\nPrema njegovim rečima, Beograd će otvoriti u narednih sedam do deset dana dva nova punkta za vakcinaciju, od kojih će jedan biti u tržnom centru Ušće, a drugi u tržnom centru Galerija.


EACH ONE TEACH ONE VOL.3: Internacionalni plesni kamp na Kopaoniku – Zabavište\nEACH ONE TEACH ONE VOL.3: Internacionalni plesni kamp na Kopaoniku\nPosted by Magdalena Kuželjko on 17/07/2016 20/01/2017\nTreću godinu za redom, plesni klub „2Hot4Stage“ organizuje Internacionalni plesni kamp pod nazivom „Each One Teach One“. Ove godine kamp će se održati u periodu od 19. do 24. jula na Kopaoniku.\nKao i svake godine, predavači će biti neka od istaknutijih imena u svetu plesa među kojima su između ostalog Bust i Hopare, dobro poznati svetskoj hip – hop sceni.\nU duhu hip – hop kulture, a u organizaciji “2Hot4Stage” plesne trupe razvio se projekat “Each One Teach One” čiji sadržaj podrazumeva radionice različitih plesnih formi i umetničkih veština. Kao kruna celog projekta već treći put se održava plesni kamp koji podrazumeva šestodnevno iskustvo u najlepšim planinskim predelima Srbije.\nNe morate biti dobri na podijumu da biste bili deo „EOTO vol.3“ plesnog kampa, jer su, između ostalog, u program su uključena planinarenja i obilasci znamenitosti koje krase Kopaonik, te su i ljubitelji prirode i dobrog druženja pozvani da upotpune i podrže ovo jedinstveno putovanje.\nPorodična atmosfera, interakcija, druženje i širenje znanja su vrednosti koje organizatori iznad svega nastoje da zadrže iz godine u godinu.\nPored radionica, treninga, obilazaka prirode i planinarenja, boravak je upotpunjen večernjim programom, plesnim nadmetanjima, takmičenjima u znanju i izdržljivosti, a kamp je tradicionalno zaokružen battle-om u “all style” kategoriji poslednje večeri druženja.\nCelokupno iskustvo svake godine začine i različiti sponzori projekta kojima zahvaljujemo za osveženje i vredne nagrade za najbolje u nadmetanjima.\nOrganizatori najavljuju najbogatiji program plesnog kampa do sada, koji će uključivati tematske žurke, instruktore iz čak 5 zemalja, plesne i crtačke radionice, organizovane izlete po nacionalnom parku, organizovane planinarske rute,kao i nagradnu igru za najmaštovitije. Obećavaju dobru atmosferu, pozitivan vajb i sjajnu avanturu na najvećem nacionalnom parku Srbije.\nViše detalja o nagradnoj igri, kao i detaljne informacije o samom kampu možete pronaći na Fejsbuk stranici „Plesni kamp – Each One Teach One“, na mejlu: eotovol3@yahoo.com i broju telefona: 065/40-44-566.\nPrethodni članak Zauvek sa leve strane\nSledeći članak Milan Kovačević, autor romana Sâd: Džojsa vidim kao književnog izumitelja


Vaterpolo klub Bosna danas počinje sa radom\nVedran Radenović 23.11.2008 18:20\nPrvim treningom danas će i zvanično početi sa radom Vaterpolo klub Bosna iz Sarajeva.\nNa prvo okupljanje pozvani su svi zainteresovani. Prema riječima predsjednika kluba Nedžada Saračevića, očekuje se veliki odziv, a dolazak potvrdilo je i nekoliko mladića koji su do sada već imali priliku okušati se u ovom sportu.\n"Proteklih dana primili smo dosta poziva u kojima su se ljudi interesovali za naš projekat. Prioritet će nam biti rad s mladima, ali raduje svakako i činjenica da su nam se javljali i mladići godišta 1988. i 1989. od kojih su neki kako kažu imali priliku i ranije igrati. Jedan mladić živio je na moru i već je trenirao za jedan vaterpolo klub iz Hrvatske", rekao je Saračević.\nOdlukom Upravnog odbora za šefa stručnog štaba Vaterpolo kluba Bosna imoneovan je Jasenko Žigić.\n"Riječ je o mladom treneru, koji je završio fakultet sporta i tjelesnog odgoja, odsjek ronjenje, vaterpolo i plivanje. Iako mu je ovo prvo iskustvo na trenerskom poslu vjerujemo da će za početak uspjeti odgovoriti svim zadacima u ovom projektu", dodao je Saračević.\nU zavisnosti od finansijske podrške vladajućih struktura, ali i opšteg interesovanja, u VK Bosna u dogledno vrijeme namjeravaju formirati i seniorsku ekipu.\n"Želja nam je razviti što bolju saradnju s trenutno jedinim aktivnim klubom iz naše zemlje Jadranom iz Neuma, ali i ekipama iz zemalja regiona. Uključićemo se i u proces formiranja vaterpolo saveza BiH, a ukoliko u međuvremenu bude pokrenut rad još nekih klubova u našoj zemlji, želja nam je pokretanje lige BiH ili takmičenja turnirskog karaktera", istakao je Saračević.\nDanašnji prvi trening počinje u 17 sati u olimpijskom bazenu "Otoka". Za početak su planirana tri termina sedmično - srijedom, četrvtkom i subotom.\nPrvi put u istoriji: Rusija domaćin Svjetskog prvenstva u odbojci\nMilica Ivković: Nole mi je uzor\nIndija "nokautirala" Kosovo, odbila da izda vize bokserkama\nŠpanija dozvolila sportistima sa Kosova zastavu i himnu\nBrutalna tuča igrača Crvene zvezde i Partizana u borbi za trofej\nVisočanin svjetski rekorder u lupanju betonskih ploča glavom\nSvjetske licence za tri karate trenera iz Srpske\nMOZZART nagradna igra: Pogodi najveću kvotu\nŠpanija zabranila kosovsku zastavu


Rizici za korupciju u postupcima javnih nabavki u Crnoj Gori\nBaza Događaja Okrugli stolovi Rizici za korupciju u postupcima javnih nabavki u Crnoj Gori\nRizici za korupciju u postupcima javnih nabavki u Crnoj Gori\tpetak, 11 maj 2012 08:38\tPogodaka: 211\tInstitut alternativa je 10. maja održao okrugli sto povodom predstavljanja rezultata istraživanja o rizicima za korupciju u postupcima javnih nabavki u Crnoj Gori. Istraživanje je obuhvatilo ispitivanje javnog mnjenja u Crnoj Gori, distribuciju upitnika relevantnim subjektima koji se bave postupcima javnih nabavki i analizu pojedinih mehanizma za borbu protiv korupcije u zemljama Evropske unije i zemljama u okruženju. Istraživanje je sprovedeno u okviru projekta Jačanje kapaciteta organizacija civilnog društva za učešće u procesu pridruživanja u saranji sa Evropskim pokretom u Crnoj Gori i Centrom za monitoing (CEMI). Projektaj podržan od strane Evropske unije.\nPrema pomenutom istraživanju u proteklih deset godina promijenila su se tri zakona o javnim nabavkama, pravni okvir za njihovo sprovođenje je poboljšan i usaglašen sa pravom EU, ali primjena ovih propisa još uvijek nije uvjeria javnost da korupcija nije zastupljena u veikoj mjeri.\nNikola Bertolini, šef operativnog sektora u Delegaciji Evropske unije\nAna Ivanović, pomoćnica ministra finansija\nMarko Uljarević, Ipsos Strategic Marketing\nJovana Marović, koordinatorka istraživanja, Institut alternativa


Sve spremno za Noć muzeja | Luftika\nManifestacija Noć muzeja će ove godine biti održana 16. maja u Novom Sadu, kao deo nacionalne i evropske Noći muzeja. Ova manifestacija kod nas se održava dvanaesti put i predstavlja najposećeniji događaj ovog tipa, koji na popularan način prikazuje muzeje, galerije i kulturnu baštinu.\nSvake godine, muzeje u ovoj noći obilazi sve veći broj zainteresovanih, pa su ove godine organizatori odlučili da program podele na dve oblasti. Jedna tema odnosi se na obeležavanje važnih datuma i godišnjica, dok je drugi deo manifestacije posvećen najmlađima i njihovoj edukaciji. Osmišljena je specijalna dečija tura, a najbolji dečiji radovi iz oblasti vizuelnog, muzičkog, scenskog, književnog i multimedijalnog stvaralaštva biće predstavljeni na više lokacija u Novom Sadu. Dečija noć Muzeja je ujedno i inicijativa za osnivanje dečijih muzeja, kao i podsticaj za stvaranje kulture odlaska u muzeje kod najmlađe populacije, po uzoru na velike evropske gradove.\nNeke od najzanimljivijih tema biće istorija skejtbordinga, Šerlok Holms sa druge strane zakona, javni čas crtanja, a biće otvoren i Muzej NIS-a u kojem će biti predstavljen razvoj naftne industrije u Srbiji.\nNoć muzeja je deo Evropske Noći muzeja čijoj se inicijativi Srbija priključila 2006. godine. U prošlogodišnjoj Noći muzeja učestvovalo je 50 mesta u Srbiji kojima je u isto vreme za posetioce bilo otvoreno više od 200 muzeja, galerija, biblioteka i ostalih kulturnih institucija.\nOznakenoc muzeja 2015 noc muzeja novi sad


Saradnja evropskih liberala prioritet: Delegacija NOVE u dvodnevnoj poseti BiH - NOVA stranka\n19.05.2019 Press služba Aris Movsesijan, BiH, Marko Živković, Naslovna, Nova stranka, poseta, Sarajevo, Uroš Eleković 0\nDelegacija Nove stranke, predvođena predsednikom Saveta Arisom Movsesijanom, boravila je proteklog vikenda u poseti Sarajevu, promovišući saradnju i mir kao osnovni cilj svih zemalja regiona.\nMovsesijan, kao i predsednik Foruma mladih NOVE Uroš Eleković i član omladine Marko Živković, prisustvovali su tako Četvrtom kongresu Naše stranke iz BiH, gde je većinskom podrškom članstva za predsednika ponovo izabran dosadašnji lider Predrag Kojović. Ovo je bio samo još jedan u nizu susreta koji krunišu dugogodišnju saradnju naših dveju partija.\n4. Kongres @NasaStrankaBiH pic.twitter.com/jIao58Ydsp\n— Uroš Eleković (@uroselekovic) May 18, 2019\nNakon srdačne i nesebične podrške koju je Forum mladih Nove stranke pružao kolegama iz Naše stranke tokom kampanje za prošlogodišnje Opšte izbore u BiH, tročlana delegacija NOVE je i lično čestitala Kojoviću na ostvarenim rezultatima, podvukavši uverenje da njegovi saborci tokom idućih godina zasigurno neće izneveriti poverenje svojih članova, kao ni međudržavnu saradnju koja može biti uzor i mnogim drugim političkim organizacijama u regionu.\nNakon što su, u kraćem ali srdačnom susretu, pažljivo sagledali aktuelnu situaciju u regionu i, uz zajednički zaključak da mir i stabilnost na ovom podneblju moraju biti prioritet, funkcioneri Nove i Naše stranke saglasili su se da će plodonosnu saradnju, na obostrano zadovoljstvo, nastaviti i ubuduće.\nDvodnevni boravak u BiH naši predstavnici iskoristili su i za susrete sa brojnim funkcionerima i aktivistima liberalnih evropskih partija, poželevši im uspeh na predstojećim izborima za Evropski parlament, ali i predloživši blisku saradnju liberala širom Evrope kao nužan temelj za prosperitet kako ostalih, tako, pre svega, naše zemlje, za koju put evrointegracija nema i ne sme imati alternativu.\nPrethodna vest\tBeogradske elektrane već mesec dana ne saniraju problem u Bulevaru Mihajla Pupina Sledeća vest\tAlarmantno prebacivanje odgovornosti Sektora za vanredne situacije i vatrogasaca\nRakić-Vodinelić i Janković u emisiji Peščanika “Ustav u ruke”


Otvoren renovirani atrijum Muzeja grada Novog Sada – NovostiDana.rs\nOtvoren renovirani atrijum Muzeja grada Novog Sada\nNOVI SAD – Gradonačelnik Novog Sada Miloš Vučević danas je prisustvovao svečanom otvaranju atrijuma u centralnom delu Muzeja grada Novog Sada na Petrovaradinskoj tvrđavi.\nVučević je tom prilikom rekao da se Novi Sad može ponositi kompletno renoviranim prostorom u okviru zgrade Muzeja grada na Petrovaradinskoj tvrđavi koji sada predstavlja nov, veličanstven deo objekta sa novom lanternom i osvetljenjem.\n„U pitanju je atrijum, koji pored toga što je u potpunosti funkcionalan prostor u službi kulture, ima i veliki istorijski značaj. Grad i JP „Zavod za izgradnju grada“ su zajednički investirali sredstva za tu namenu izdvojivši oko 25 miliona dinara“, rekao je Vučević.\nOn je pozvao sve Novosađane, kao i brojne goste Novog Sada, da vide ponudu i sadržaje Muzeja grada i da uživaju u novom, impresivnom izložbenom prostoru.\n„Mi u domenu kulture imamo mnogo toga kvalitetnog da ponudimo, a ovaj atrijum će samo još više upotpuniti kulturnu ponudu grada, sve u kontekstu Novog Sada kao kandidata za Evropsku prestonicu kulture“, istakao je Vučević.\nDirektorka Muzeja Grada Novog Sada Vesna Jovičić rekla je da je renovirani prostor atrijuma godinama privođen nameni, kroz brojne rekonstrukcije, adaptacije i sanacije zbog dotrajalosti, a taj veliki projekat je uspešno okončan zahvaljujući, kako je rekla, sluhu za tako veliku investiciju i iskazanom razumevanju gradonačelnika Vučevića i JP “ Zavod za izgradnju grada“.\n„Radi se o jednoj od najvećih i najznačajnijih investicija u Novom Sadu, a sigurno najznačajnijoj i najvećoj investiciji u oblasti kulture i sa ponosom možemo da kažemo da je ona uspešno okončana“, rekla je Jovičić.\nPo njenim rečima novi prostor omogućava stalne i gostujuće muzejske postavke, a u njemu je moguće priređivati i likovne izložbe, koncerte i druge skupove.\nU okviru radova na rekonstrukciji atrijuma Muzeja grada izvršeno je uklanjanje postojeće lanterne atrijuma objekta, izgrađena je nova, lakša, čelično-staklena lanterna koja je postavljena iznad krovnog venca atrijuma.\nIzrađen je i kompletno novi krovni venac, širine 105 centimetara i dužini 110 metara, a na čeličnim krovnim nosačima montirane su staklene površine u aluminijumskim ramovima koji se međusobno spajaju i koji su ujedno i krovni pokrivač lanterne.\nCentralna zgrada Muzeja Grada nalazi se na Gornjem platou Petrovaradinske tvrđave u objektu poznatom pod nazivom „Topovnjača“. To je monumentalna barokna građevina, građena u periodu od 1755. do 1760. godine, pravougaone osnove sa dvorišnim atrijumskim prostorom u središnjem delu.\nRekonstrukcija atrijuma urađena je u skladu sa zahtevom Gradske uprave za kulturu i Muzeja Grada Novog Sada, a na osnovu uslova i mera zaštite propisanih od strane Zavoda za zaštitu spomenika kulture.\nSVECANO OTVARANJE ATRIJUMA


Naslovna/Politika/Nije utvrđen dnevni red za sjednicu o slučaju “Dragičević”\nU Banjaluci je održana sjednica Kolegijuma Narodne skupštine Republike Srpske na kojoj nije utvrđen konačni prijedlog dnevnog reda za održavanje 30. posebne sjednice.\nOpozicioni poslanici smatraju da je ponovo prekršen poslovnik o radu.\nBranislav Borenović, predsjednik PDP-a, je rekao da je manji dio MUP-a i pravosudnih institucija dio hobotnice uvezan s političkim partijama i da će, kako je rekao, tek promjena vlasti značiti rješavanje Davidovog ubistva.\nNedeljko Glamočak, poslanik SDS-a, je rekao da prema Poslovniku vladajuća većina nije imala pravni osnov da ne zakaže sjednicu i dodao da je ovo dokaz da je skupština pala pod kontrolu vladajuće većine.\nBorenović je dodao da je bezbjednosna situacija zabrinjavajuća i najavio da će zbog jučerašnjeg incidenta u Čelincu biti podnesena prijava protiv Dodika.\nKolegijum se izjašnjavao o utvrđivanju konačnog prijedloga dnevnog reda u kojem se navodi da “Kolegijum utvrđuje: saglašeni prijedlog dnevnog reda, datum i vrijeme trajanja zasjedanja Narodne skupštine”, te da se „o pripremljenom prijedlogu dnevnog reda izjašnjava i utvrđuje ga Kolegijum Narodne skupštine“.\nZa predloženi dnevni red glasali su predstavnici klubova poslanika SDS-SRS RS i PDP, protiv su bili predstavnici klubova poslanika SNSD i SP, dok su predstavnici klubova DNS-a i SDS-K bili suzdržani.\nSjednici Kolegijuma nisu prisustovali predstavnici klubova poslanika NDP i Domovine.\nOpozicioni poslanici su tražili da se održi posebna sjednica sa jednom tačkom dnevnog reda, “Razmatranje neustavnih i nezakonitih radnji pojedinih predstavnika institucija Srpske u slučaju ubistva Davida Dragičevića”.\nSjednicom u prostorijama parlamenta Srpske predsjedavao je predsjednik Narodne skupštine Nedeljko Čubrilović.\nBranislav Borenović David Dragičević Davor Dragičević Narodna skupština Nedeljko Čubrilović


Svetska privreda se suočava sa “ogromnim gubicima”, a oporavak će biti otežan zbog nedostatka sredstava za obnovu štete izazvane pandemijom koronavirusa, upozorio je predsednik Svetske banke Dejvid Malpas.\n“Nastavljam potragu kako bi i ostali učestvovali u programima koje smo uspostavili, uključujući direktne uplate gotovog novca kako bi se brzo pomoglo najugroženijima u najsiromašnijim zemljama“, ističe Malpas.\nSvetska banka bi trebalo da sledeće sedmice objavi revidirane podatke o privredi, ali same brojke nisu u stanju da daju predstavu o obimu katastrofe.\n“Zemlje moraju da se suoče sa najgorom recesijom od Drugog svetskog rata. To bi trebalo da primora mnoge da se zabrinu posledicama po siromašne, najugroženije u ovim privredama, za decu, bolničare, sve njih koji su suočeni sa izazovima bez presedana”, rekao je predsednik Svetske banke.\nPored reakcija na krizu, Malpas upozorava zvaničnike na potrebu da preispitaju i preoblikuju svoje privrede, jer “moraju da shvate da će svetska privreda u budućnosti biti znatno drugačija”.\nPolitičari će morati da ulažu u nove vrste poslova i preduzeća kako bi se “prilagodili privredi budućnosti, umesto što pokušavaju da dokapitalizuju privredu prošlosti”.\nMalpas je kao primer naveo turističku industriju, koja se u potpunosti urušila i koja će morati da se prilagodi novom načinu života nakon pandemije.\n“Biće potrebno obrazovati zaposlene za svet u kojem će biti manje turizma, a veće potrebe u pogledu bezbednosti hrane i različitih izvora snabdevanja hranom”, istakao je on.\nSvetska banka takođe savetuje napuštanje nekih politika koje su i ta organizacija, a i Međunarodni monetarni fond dugo preporučivali, poput subvencionisanja energetskih proizvoda, s obzirom na drastičan pad cena nafte.


PREDSTAVNIČKI DOM BiH Borenović, Pekićeva, Mektić i SDP-ovci odbili da preuzmu mandate od članova CIK-a - Opcija\nPREDSTAVNIČKI DOM BiH Borenović, Pekićeva, Mektić i SDP-ovci odbili da preuzmu mandate od članova CIK-a\nOsim poslanika SDP-a u Predstavničkom domu Parlamentarne skupštine BiH, koji su odbili da im sertifikate o dodjeli mandata uruče članovi Centralne izborne komisije /CIK/ BiH, to su učinili i poslanici PDP-a Branislav Borenović i Mira Pekić, te poslanik SDS-a Dragan Mektić.\nBorenović je rekao novinarima u Sarajevu da bi članovi CIK-a trebalo da se zapitaju zašto je toliki broj parlamentaraca odbio da primi sertifikat iz njihovih ruku.\nOn je podsjetio da je PDP podnio nekoliko prigovora, žalbi i primjedbi na izborni proces u BiH, te da nisu dobili nijedan pozitivan odgovor od CIK-a.\nPrema njegovim riječima, poslanici PDP-a dolaziće u parlament i svaki put će tražiti da se ispune tri zahtjeva – izmjena Izbornog zakona BiH, “pravda za sve građane” i da javni mediji budu nepristrasni.\nPoslanicima novog saziva Predstavničkog doma Parlamentarne skupštine BiH, koji su dobili povjerenje glasača na oktobarskim izborima, danas su uručena uvjerenja o dodjeli mandata.\nNovoizabrani poslanik Socijaldemokratske partije (SDP) Bosne i Hercegovine u Zastupničkom domu Parlamentarne skupštine BiH Saša Magazinović kazao je danas novinarima da ova stranka priprema krivične prijave protiv članova Centralne izborne komisije (CIK) zbog “brutalne krađe na izborima”.\n“Krivične prijave pripremamo i protiv članova Sekretarijata CIK-a u zavisnosti kako se budu ponašali u smislu dodjele mandata u Domu naroda Federalnog parlamenta, jer ono što najavljuju da će uraditi zaslužuje krivične prijave”, istaknuo je, dodajući da u takvoj situaciji nema potrebe da od njih preuzimaju certifikate.\n“Time je omogućeno da, u Klubu Srba Doma naroda PSBiH, SNSD ima apsolutnu dominaciju, odnosno četiri od pet delegata, jer je peti delegat Mladen Bosić iz Srpske demokratska stranke (SDS)”, pojašnjava nadalje Magazinović.\nZastupnici Socijaldemokratske partije BiH i Partije demokratskog progresa (PDP) – Branislav Borenović i Mira Pekić, te zastupnik SDS-a Dragan Mektić nisu danas preuzeli uvjerenja o dodjeli mandata.


Besplatan oporavak za oko 13.500 građana u srpskim banjama - Studio B\nBesplatan oporavak za oko 13.500 građana u srpskim banjama Tanjug\nEkonomijaEkonomija Pocetna 27. 05. 2018. 11:45:36\nOko 13.500 korisnika penzija moći će ove godine da iskoristi pravo na besplatnu rehabilitaciju o trošku države u jednom od 24 srpska lečilišta, a iz kase Fonda PIO za to je izdvojeno 392,94 miliona dinara.\nKonačna rang-lista je objavljena, a prvi korisnici koji se nalaze na njoj, kažu u PIO fondu, moći će ovo pravo da iskoriste kada komisija odredi u koje će ustanove korisnici biti upućeni na rehabilitaciju, a na osnovu iskazanih želja, i nakon što Fond sklopi ugovore o rehabilitaciji sa lečilištima.\nNa oglas za besplatan oporavak podneto je oko 37.000 prijava, što je manje u odnosu na godinu lane, kada se prijavilo oko 40.500 građana.\nZa sve korisnike koji su ostvarili pravo na besplatnu rehabilitaciju, Fond snosi troškove smeštaja u banji, pun pansion i troškove prevoza.\nUgovorima sa svakom banjom pojedinačno biće preciziran obim terapija koje svaki korisnik mora da dobije, a to podrazumeva lekarski pregled, EKG, laboratorijske analize, sve specijalističke preglede i vizite odeljenskih lekara, kao i najmanje tri vrste terapija u zavisnosti od ocene lekara i oblasti za koju je određena banja specijalizovana.\nFond, takođe, snosi i troškove smeštaja pratilaca slepih lica i dece koja su ostvarila pravo na porodičnu penziju po osnovu nesposobnosti za samostalan život i rad.\nZa desetodnevnu rehabilitaciju o trošku Fonda PIO ove godine mogli su da konkurišu korisnici starosnih, invalidskih i porodičnih penzija, odnosno korisnici iz kategorije zaposlenih, samostalnih delatnosti i poljoprivrednika, a najvažniji uslovi bili su da njihova penzija nije viša od 24.980 dinara i da penzioneri ovo pravo nisu koristili u poslednjih pet godina.\nU Fondu PIO ističu da je na redosled rang-liste uticala visina penzije, broj godina staža osiguranja, broj godina korišćenja penzije, ostvareno pravo na tuđu negu i pomoć, ostvareno pravo na porodičnu penziju za korisnika koji je pravo na porodičnu penziju ostvario kao dete koje nije sposobno za samostalan život i rad.\nPre objavljivanja konačne liste, korisnici su imali pravo na prigovor, a u PIO fondu navode da su se najčešće žalili korisnici koji nisu priložili potvrdu o iznosu inostrane penzije, što je, kažu, obavezan deo dokumentacije, jer je ukupan iznos penzije najvažniji kriterijum za ostvarivanje ovog prava.\n„Prigovore su podnosili i korisnici koji primaju samo inostranu penziju, i koji nemaju pravo na besplatnu rehabilitaciju o trošku Fonda. Penzioneri su upućivali prigovore i zbog toga što na osnovu zdravstvenog stanja nemaju prioritet u ostvarivanju ovog prava, ali po Pravilniku, zdravstveno stanje nije kriterijum za upućivanje na rehabilitaciju“, navode u Fondu PIO.\nTakođer, dodaju, bilo je i prigovora korisnika koji nisu ostvarili pravo jer su mislili da je prošlo pet godina od prethodne besplatne rehabilitacije.\nNa listama želja korisnika penzija i ove, kao i prošle godine, najčešće su se nalazile Vrnjačka Banja, Koviljača, Niška banja, vrdnički „Termal”, Kanjiža, Ribarska banja…


NSinfo: U Vojvodini posluje preko 70 italijanskih kompanija\nU Vojvodini posluje preko 70 italijanskih kompanija\nU Zrenjaninu je otvorena prva fabrika italijanskog preduzeća\nGLM Group u Srbiji.\nGLM trenutno zapošljava 68 radnika, sa ciljem da ih u narednim godinama bude više od 100, navodi se u saopštenju Ambasade Italije.\n"Naša snaga ogleda se u tome što možemo da podelimo italijanski ekonomski model sa srpskim menadžmentom i radnicima. Ovde smo da zajednički dodjemo do ideja i rešenja za budući razvoj i prosperitet", poručio je ambasador Italije.\nU Vojvodini posluje više od 70 italijanskih kompanija, sa oko 11.000 zaposlenih, što je, kaže se, dodatni pokazatelj činjenice da ekonomski odnosi predstavljaju odlučujući aspekt strateškog partnerstva izmedju Srbije i Italije.\n... ap vojvodina, biznis, evropa, investicije, izvoz, Novi Sad, posao, saradnja, uvoz, zrenjanin


Refleksologija - Masaža stopala - Beauty centar S Care Kragujevac\nRefleksologija ili terapija zona je metoda masaže, stiskanja ili gnječenja stopala (ređe dlanova i ušnih školjki), u predelu „refleksnih zona“ u kojima se smatra da su mapirani organi tela. Ova tehnika, poznata i kao manipulacija telom, zasniva se na principima tradicionalne medicine o kretanju energije kroz telo, čijom se blokadom ili stimulacijom može postići ozdravljenje.\nRefleksologija je veoma stara metoda, koja se primenjuje više od 3.000 (6.000) godina u Kineskoj, Tajlandskoj, Indijijskoj, Egipatskoj i drugim kulturama Sveta. Koreni refleksologije sežu u daleku prošlost, i zato se ona smatra tradicionalnom veštinom lečenja.\nNjeni principi lečenja temelje se na načelu postojanja „refleksnih zona“ na stopalima, dlanovima i ređe uvu (aurikuloterapija), koje odgovaraju svim delovima tela, organima i žlezdama čoveka. Međusobna povezanost reflekogenih zona na stopalima i organima u telu bila je poznata i drevnim egipatskim lekarima.\nRefleksologija koristi jedinstvenu metodu posebnog (doziranog) pritiska palcima na refleksne tačke radi postizanja brojnih terapijskih učinaka. Njeni su učinci višestruki, kao što su uklanjanje blokade u protoku telesne energije, normalizovanje protoka krvi i limfe u različitim delovima tela, te postizanje ravnoteže svakog dela tela, organa ili žlezde.\nRefleksologija smatra da u svakom stopalu postoji sedam hiljada nervnih završetaka, raspoređenih u zone, koje se stimulišu tehnikom masaže, stiskanja ili guranja (na tačno određenim delovima stopala), što promoviše ozdravljenje čitavog organizma i stimuliše rad svih vitalnih delova tela. Budući da zone završavaju na dlanovima ili stopalima, svaki organ na tim mestima ima svoju tačku.\nNervni završeci koji se nalaze na dlanovima i stopalima prenose informacije duž kičmene moždine do mozga i zatim do pojedinih delova tela. Raspored područja refleksologije na stopalima odražava organizaciju u organizmu u toj meri da su organi desne strane tela zastupljeni u desnom stopalu, a organi leve strane u levom.\nMasaža stopala je i neophodna dopuna drugim metodama tradicionalne medicine i zato se može primeniti i u kompleksnom lečenju bolesnika zajedno sa terapijskim tehnikama za opuštanje, smanjivanje agresivnosti, poboljšanje koncentracije i ukupnog energetskog potencijala celokupnog tela.


Prvi deo "Panter" kolekcije proleće/leto 2015. godine u prodaji\nBeograd, 18. Mart 2015. PR Objave: Saopštenje -\nZa sezonu proleće/leto 2015. godine kompanija "Panter" je spremila mnogo lepih novina i iznenađenja za sve sadašnje i buduće kupce. Ono po čemu je garderoba "Panter" nadaleko poznata: kvalitet, udobnost i pristupačne cene će biti zaštitni znak i ove kolekcije. Krojevi i dizajnerska rešenja prate savremena trendove, pa će kupci u svakoj kolekciji (od dečije do kolekcije za odrasle) moći da pronađu ponešto za sebe i članove svoje porodice.\n"Panter" - domaći brend koji već 15 godina proizvodi visoko kvalitetnu i cenovno pristupačnu garderobu, trudi se da u svakoj sezoni pruži nešto novo i drugačije svojim vernim kupcima. U kolekciji proleće/leto 2015. godine dominiraju prijatni i lagani materijali: pamuk, pamuk sa likrom, viskoza i viskoza sa likrom. Krojevi su uglavnom ležerni i ne prijanjaju uz telo, ali u kolekciji za dame postoje i komadi garderobe koji prate liniju tela i ženskoj figuri daju privlačan i ženstven izgled.\nKada su boje koje dominiraju ove sezone u pitanju i one su prolećno/letnje: bela, bež, mint zelena, koral i lila kada su u pitanju kolekcije za male i velike dame. U programu za muškarce dominiraju: teget, crvena žuta i zelena.\nOno što izdvaja ovu "Panter" kolekciju od svih dosadašnjih je više raznovrsnog printa koji je i ove sezone u trendu (likovi, slike metropola, geometrijske figure, tekstovi...) i koji je na komade garderobe apliciran u količini i na način koji odgovara starosnoj dobi kupaca koji će te komade garderobe nositi.\nU 25 "Panter" prodavnica širom Srbije (Beograd, Novi Sad, Inđija, Šabac, Paraćin, Vranje) već se nalazi prvi deo nove kolekcije za ovaj, malo hladniji, deo sezone proleće/leto 2015. godine (trenerke, duks jakne, pamučne majice, donji delovi trenerki...). U drugom delu kolekcije koji u prodavnice stiže za mesec dana biće uglavnom zastupljen letnji program.\nI ove sezone kompanija "Panter" će opravdati poverenje svojih vernih kupaca i ponuditi im proizvode visokog kvaliteta, zanimljivog dizajna a pristupačnih cena.\nAdresa: Meštrovićeva 32\nIme: Biljana Oljača\nFunkcija: Direktor marketinga i PR-a\nkolekcija, panter, proleće/leto, 2015\nINSPIRISANA SNAGOM ŽENE - Nova kolekcija modne kuće LUNA za sezonu jesen/zima 2015/2016\nModna kuća LUNA iz Požarevca ove jeseni ispirisana snagom žene, predstavila je novu kolekciju... Više...\nq: 19 - t: 0.05283 sec


dizel | Tuzlanski.ba\nU Evropskoj Uniji je prodaja električnih vozila skočila za 4.4% u odnosu na proteklih godinu dana. Kako kaže ACEA (Evropska asocijacija proizvođača automobila) zahtjevi za električnim vozilma porasli su za 81% u posljednjem kvartalu 2019.…\nStigli su minusi, a svi vozači zbog zimskih vremenskih uslova ispaštaju po takvom vremenu i niskim temperaturama, a posebno vozači automobila sa dizelskim gorivom. Kako da pomognete sebi ako vaš automobil neće da upali? Parafin…\nNakon skandala s Volkswagenom, u kojem je otkriveno da je kompanija varala na emisijama CO2 na više od 11 miliona dizelaša, sve više evropskih gradova uvodi ograničenja ili zabrane za dizel vozila, što u nepovoljan…\nZa razliku od ranijih godina, u 2020. pušače neće pogoditi talas poskupljenja cigareta, jer je odlučeno da akcize ostanu na ovogodišnjem nivou. “Upravni odbor (UO) Uprave za indirektno oporezivanje (UIO) BiH usvojio je Odluku o…\nNjemački gradovi za zabranu dizela (VIDEO)\nNeki od najvećih njemačkih gradova, uključujući Berlin i Frankfurt, mogli bi u sljedećoj godini usvojiti djelimičnu zabranu za dizel vozila. Njemačka vlada suočena je s kaznama EU zbog kršenja nivoa zagađenja zraka, pa nadležne institucije…


U SKLADU SA EVROPSKIM PROPISIMA\n05.12.2019. 18:31h 06.12.2019. 10:38h\nNakon sedam godina u Srbiji su usvojene izmene i dopune Zakona o autorskom i srodnim pravima, koji je usklađen sa Evropskim propisima.\nKako stupanje na snagu i primena tog zakona ne bi ostalo samo mrtvo slovo na papiru, Institut za javnu politiku organizovao je stručni skup i panel diskusiju pod nazivom “Zaštita autorskog i srodnih prava u Srbiji - korak bliže Evropskoj uniji”, koji je održan u Beogradu.\nZa istim stolom po prvi putu su se našli predstavnici nadležnih organa, korisnici i organizacije za kolektrivno ostvarivanje autorskih i srodnih prava.\n„Veliki problem je što pružaoci medijskih usluga koji kompletan sadržaj proizvode u Srbiji, emituju ga iz Srbije i uređivačke odluke donose u Srbiji, kao opravdanje za neplaćanje naknade navode podatak da su registrovani u drugoj zemlji i da su dozvole za emitovanje pribavili u inostranstvu“, rekao je Nikola Vilotić, direktor Organizacije proizvođača fonograma Srbije.\nIz Organizacije muzičkih autora Srbije (SOKOJ) kažu da četiri emitera u Srbiji ne plaćaju naknadu zbog čega su se obraćali i evropskim organima.\n„Mi smo kontaktirali organizacije za kolektivnu zaštitu iz Evrope i dobili informacije da se ta naknada ni tamo ne plaća. Takođe smo dobili tumačenje da naknadu treba naplaćivati u Srbiji“, rekao je Srećko Barbarić, šef službe za dokumentaciju i raspodelu SOKOJ.\n“REM je primio određene primedbe pre tri godine i izvršio je posetu operatorima i tada je utvrdio da se suštinski signal ne emituje iz Srbije. Međutim moram da naglasim da se Regulatorno telo za elektronske medije bavi sadržajem, a ne reemitovanjem programa”, istakao je Todorović.\nKompanija “Telekom” kao jedan od najvećih domaćih korisnika dela koji podležu autorskim i srodnim pravima sve svoje finansijske obaveze ispunjava na vreme.\n„Telekom plaća sve naknade i ima sklopljene ugovore sa svim organizacijama za kolektivnu zaštitu prava. Svesni smo važnosti plaćanja naknada i to se kod nas u kompaniji ne dovodi u pitanje“ istakla je Marijana Vukašinović, direktorka sektora za multimedijalni sadržaj “Telekoma Srbije”.\nUčesnici panel diskusije su zadovoljni što su imali prilike da svako iz svog ugla iznese svoje mišljenje o primeni Zakona o autorskom i srodnim pravima. Najavljuju da će ovakvih zajedničkih skupova biti i ubuduće, ali i ističu da bi Zakon trebalo da bude isti za sve, što do sada nije bio slučaj.\nautorska pravaREMEUInstitut za javnu politikuSrećko BarbarićMilan Todorović


Padaće cene starijih stanova\nCene stanova u staroj gradnji mogle bi pasti za 10 do 15 odsto, ali će cene stanova u novogradnji u Srbiji ostati nepromenjene, ocenio je, izvršni direktor preduzeća Blok 67 asošiejts (Ašociates) Slobodan Mihajlović.\nNa cene stanova u novogradnji ne utiče mnogo svetska ekonomska kriza, jer je potražnja velika, a ponuda je za sada još uvek nedovoljna , rekao je on agenciji Beta. Kako je dodao, na cene tih nekretnina ne utiču ni troškovi izgradnje, odnosno cena materijala, već isključivo tržište, odnosno ponuda i potražnja . Prema njegovim rečima, Srbiji nedostaju stanovi, a jedini uslov da se tržište nekretnina stabilizuje je povećanje novogradnje, koja se po njemu može očekivati tek nakon završetka recesije. Beogradu je potrebno oko 10.000 stanova godišnje, što je brojstanova koja se trenutno gradi u celoj Srbiji , kazao je Mihajlović, čije preduzeće rukovodi prodajom stanova u naselju Belvil, koji će se najpre koristiti za smeštaj učesnika Univerzijade u Beogradu sledeće godine. Koliko je stanje loše on je ilustrovao statističkim podatkom da je u 2007. godini na Novom Beogradu napravljeno 1.300 novih stanova, od čega 700 u privatnim kućama, dok je tržištu ponuđeno samo oko 600 stanova u stambenim zgradama. Istovremeno, Mihaljović smatra da u ovom trenutku u Beogradu ima dovoljno kvalitetnog poslovnog prostora. Trend ulagnja u nove poslovne prostore u Beogradu je smanjen, a po njegovom mišljenju misli da će se i cene tih nekretnina smanjivati naredne godine. Ipak, u Srbiji još nema dovoljno kvalitetnog poslovnog prostora, naročito u regionalnim centrima koji se sve više razvijaju, zaključio je Mihajlović.\nKirije u Beogradu padaju, a u provinciji rastuU Srbiji se na stanovima zarađuje najviše na svetuKvadrati drže cenuCene stanova pale za petinuTržište se umiriloKriza bukti, cene stanova miruju\nhotel kuća Beograd nekretnine Jadran Elena Baturina sarajevo Crna Gora more stambeno-poslovni ko brisbane državne subvencije Dedinje Hrvatska Podgorica dizajnirani hotel


Sunovrat britanskog izvoza hrane i pića u EU od 75,5%\nTanjug 22. marta 2021. 13:55\nLONDON – Britanski izvoz hrane i pića u Evropsku uniju stropoštao se za 75,5 posto u januaru, objavila je danas Federacija za hranu i piće, pripisujući taj rezultat u najvećoj meri trgovinskim barijerama posle Bregzita.\nOva interesna organizacija je navela da je najteže pogođena trgovinska ruta za Irsku. Kako prenosi Rojters, Irska je u januaru 2020. bila najveće britansko tržište s udelom od oko 18 posto u ukupnom izvozu hrane i pića Ujedinjenog Kraljevstva. Taj udeo je u januaru ove godine pao na samo pet procenata.\nMada su nagomilane zalihe pre Bregzita i slaba potražnja zbog mera zatvaranja tokom pandemije jedan od faktora drastičnog smanjenja izvoza, ovo udruženje procenjuje da je „veći deo“ pada verovatno uzrokovan novim necarinskim barijerama koje su posebno pogodile manje proizvođače.


Vulin: Ugljanin primer kako se ponaša neodgovoran političar\nSUBOTICA - Postupak predsednika Bošnjačkog nacionalnog veća (BNV) i SDA Sandžaka Sulejmana Ugljanina je primer kako se ponaša neodgovoran političar i čovek koji ne želi dobro ni svojoj zajednici, ni onima koji žive sa njom, poručio je danas ministar za rad, zapošljavanje, boračka i socijalna pitanja Aleksandar Vulin.\n"Izmišljati sukobe u Srbiji, nacionalnu i versku netrpeljvost u zemlji koja ima najviše moguće standarde kada su u pitanju verske zajednice i kada su u pitanju ljudska prava je nedogovorno, zlonamerno i u najmanju ruku za žaljenje", rekao je Vulin novinarima u Subotici, nakon zahteva Ugljanina, među kojima je i da Savet bezbednosti UN u taj jugozapadni deo Srbije pošalje međunarodne snage za sprečavanje konflikata.\nVulin je izrazio nadu da će svi, a pogotovo međunarodni faktori, razumeti da je u pitanju neodgovoran političar na koga ne treba obraćati pažnju i da on nije predstavnik bošnjačke zajednice.\nKako je rekao, takve ideje i stavovi će u najmanju ruku uneti uznemirenje među pripadnike bošnjačke zajedndice, koji neće sami sebi moći da objasne ko ih je napao, od čega se štite, ko je od njih pokušao da napravi ugrožene ljude u njihovoj zemlji, gde su apsolutno ravnopravni, gde odlučuju sami o sebi i kroz parlament i kroz nacionalno veće i kroz lokalnu samoupravu.\n"Žao mi je što je došlo do takve incijative, što govorimo o tome, što postoje tako neodgovorni ljudi koji svoju zajednicu zarad političkih poena hoće da dovedu u ozbiljne probleme", istakao je Vulin i napomenuo da, što se tiče Vlade Srbije, nema nikakvih problema.\nSituacija je, kako je naglasio, baš onakva kakva treba da bude - na čitavoj teritoriji Srbije se poštuje Ustav, zakon, garantuje se bezbednost, pravo, imovina, sve što je moguće i potrebno svakom čoveku, bez obzira koje nacionalnosti bio.\n« USPS: Osuda Krkobabićeve izjave SUMNJIVO: Suprug ubijene Jelene, dva puta prošao poligraf, ali ipak zadržan »


Čukarički u drugom kolu završio takmičenje u kvalifikacijama za LE\nBeta 23. jula 2015. 20:05\nFudbaleri Čukaričkog nisu danas uspeli da se plasiraju u treće kolo kvalifikacija za Ligu Evropa, pošto su u Bakuu izgubili od Gabale sa 0:2.\nOba gola na utakmici postigao je Sergej Zenjov u 39. i 53. minutu.\nČukarički tako nije uspeo da sačuva gol prednosti iz prve utakmice u Beogradu i u drugom kolu završio je takmičenje u kvalifikacijama za Ligu Evropa.\nDomaći fudbaleri su od početka igrali ofanzivno, imali su inicijativu i nekoliko prilika, od kojih najbolje u 24. i 27. minutu preko Rikardinja, odnosno Oleksija Antonova, ali nisu uspeli da savladaju golmana Nemanju Stevanovića.\nČukarički se zatim oslobodio pritiska, ali je u 27. minutu Gabala mogla da povede, ali je Stevanović sa dve uzastopne odbrane posle šuteva Zenjova i Antonova uspeo da sačuva mrežu.\nBeogradski tim je uzvratio, u 31. minutu je imao dobru šansu kada se Branislav Janković u šesnaestercu driblingom oslobodio čuvara i šutirao, ali je domaći golman Dmitro Bezotosni odbranio. Pet minuta kasnije pokušao je i Nikola Stojiljković glavom posle kornera, ali je bio neprecizan.\nGabala je povela u 39. minutu posle loše reakcije fudbalera Čukaričkog u odbrani najbolje se snašao Zenjov i poslao loptu u mrežu. U prvom minutu sudijske nadoknade vremena Stojiljković je pokušao da izjednači, posle kornera Rajka Brežančića, glavom je zahvatioo loptu, ali je golman Gabale uspeo da odbrani.\nZenjov je duplirao vođstvo u 53. minutu kada je uzeo loptu na oko 18 metara od gola, iskosa sa leve strane, ušao u kazneni prostor, oslobodio se svojih čuvara i lako zatresao mrežu. Dva minuta kasnije domaći su mogli da postignu i treći gol, ali je Aleks Gaj bio neprecizan.\nČukarički je nakon toga pokušavao da postigne gol kojim bi prošao dalje. Andrija Pavlović je u 66. minutu sa ivice šesnaesterca šutirao preko gola, dok je Stojiljković u 78. minutu promašio odličnu šansu, kada je neometan šutirao preko gola.\nČukarički je u završnici pojačao pritisak, igralo se pred golom domaćih, ali beogradski tim nije uspeo da postigne pogodak i time je završio učešće u kvalifikacijama za Ligu Evropa.\nGabala će u trećem kolu igrati protiv pobednika večerašnjeg duela Apolona iz Limasola i litvanskog Trakaija. Kiparski tim je u prvom meču pobedio sa 4:0.


Izvoz srpskog agrara u Rusiju povećan dva puta - PKS-RPK Novi Sad\nOn je rekao da je Rusija ogromno tržište, čistih i nezagađenih površina i da je Rusija zbog nezagađenog agrara i u Srbiji, zainteresovana za uvoz naših organskih proizvoda.\nTakođe, Čepurin je rekao da je Rusija zainteresovana za sektor semenartsva u Srbiji koji bi u narednim godinama mogao vredeti nekoliko stotina miliona evra.\n„Isto, zainteresovani smo da nađemo mogućnost za zajedničku proizvodnju poljoprivredne mehanizacije, kao i da se radi zajedno na projektima semenarstva“, rekao je Čepurin.\n„I želeli bismo da Srbija ima udeo u tim uvezenim proizvodima“, kazao je on.\nMinistar Nedimović je naglasio da je Srbija u proteklih deset godina izvezla 15 puta više voća u Rusiju u odnosu na 2006. godinu.\n„Otvaranjem ovog Kluba, projektom Ruske federacije i UNDP-a, stvorićemo uslove za istraživanje tržišta i videti šta je to što može da se plasira u Rusiju“, kazao je Nedimović.\nOn je rekao da će u narednom periodu u prostorijama novootvorenog kluba biti predstavljen i novi zakon o zemljištu.\nAleksandar Averičenkov iz Programa za razvoj UNDP-a kazao je da je otvaranje ovog kluba samo početak trogodišnjeg projekta koji će trajati do 2019. godine, a iznos sredstava namenjenih za realizaciju budućih projekata će iznositi 1,5 miliona dolara.\nCentralna kancelarija Poljoprivrednog kluba realizovana je u okviru Sektora za Ruralni razvoj Ministarstva poljoprivrede, šumarstva i vodoprivrede uz finansijsku pomoć Ruske Federacije i Fonda za razvoj Ujedinjenih nacija.\nOdržan okrugli sto posvećen unapređivanju agroekonomske struke\nPokrajinski sekretar za poljoprivredu, vodoprivredu i šumarstvo dr Vuk Radojević obratio se na okruglom stolu: „Univerzitet i privreda-unapređenje studijskog programa, praktične…\nOdlična vest za izvoznike – Šta donosi novi sporazum o slobodnoj trgovini sa Turskom\nNovi sporazum o slobodnoj trgovini sa Turskom, Srbiji otvara vrata za bescarinski izvoz govedine, ali i sirovog i rafinisanog…\nDok ne zaživi nacionalna referentna laboratorija neće se znati kakvu osnovnu namirnicu koristimo. Stručnjaci tvrde da se kod nas…\nKotrljanje ravnicom: Obnova hmeljarstva u poslednji čas\nBerba hmelja u ataru Bačkog Petrovca obavljena je u jedinom zasadu koji se prostire na 20 hektara.\nHmelj se u…\nNovi Zakon o bezbednosti hrane\nU toku je finalizacija novog Zakona o bezbednosti hrane, koji bi najkasnije do kraja godine trebalo da se nadje…